Aldamako kondea eta Aldama auzoa – Crónicas del Alto Nervión\namerinozulueta\ten Genealogía\t 19 julio, 2016 420 Words\nAldamako kondea eta Aldama auzoa\nNormalean “Aldamako kondea”ri buruz hitz egiten da, singularrean, baina izatez bi Aldamako kondeak egon ziren.\nLeon XIII Aita Santua izan zen Aldamako Kondea tituluaren sortzailea, zein 1877ko urriaren 25ean José Gabriel Aldama Cambak erabiltzeko baimena lortu zuena. Sanlúcar de Barramedan jaio zen José Gabriel 1850. urtean eta oso merkatari garrantzitsua izan zen: bere ardoak Espainia eta Ameriketan saltzen ziren. Upategi eta mahaste ugari zituen “Aguilar y Cia” enpresak, osaba León Aldama Respaldizarena izandakoa.\nLeón eta José Gabrielen aita, Pedro Aldama Respaldiza, Amurrioko Aldama auzoan zegoen Olarieta baserrian jaio ziren. Anai nagusienak ziren baina, hala ere, etxea utzi eta Sanlúcarrera emigratu ziren.\nJosé Gabriel gizon boteretsu bilakatu zen baina ez zuen inoiz ezkondu, beraz XIX. mendeko bukaeran iloba bati beregana etortzea eskatu zion. Antonio Aldama Mendibil izan zen hori, Olarietan jaioa 1867an, José eta Damianaren lehenengo semea. Aitona Juan Aldama Respaldiza zen, hain zuzen José Gabriel eta Leonen anaia gaztea.\nAntoniok Urduñako jesuitekin ikasi zuen eta gero Teologia egin zuen Salamankan. Baina ustekabean, zenbait pertsonen aholkua jarraituz, apaiza izateko bideari utzi zion eta Sanlúcar de Barramedara joan zen. Han osabaren negozioak hartu, Dolores Pruañorekin ezkondu, eta Aldamako Kondea titulua oinordetu zuen. Gainera Ayalako Markesa izendatua izan zen.\nAldamako bigarren kondea Espainiako merkatarik nagusienetarikoa izango zen. Politika arloan, integrista sutsua zen eta alderdi honekin diputatua izan zen Gorteetan, Azpeitiako barrutian hautatua. Baina negoziak okertu egin ziren, gero eta espiritualagoa bilakatzen zen bitartean. Horregatik jesuita bilakatu zen 1930an, hil baino 27 egun lehenago. Emaztea eta bost seme-alabak ere erlijiosoak izan ziren; adibidez, Jose Antonio Aldama Pruaño teologo ospetsua izan zen, Roma, Salamanka eta Granadan irakatsi zuena, eta gaur egun kanonizatu nahi dutena.\nDakigunez, lehenengo kondeak ez zuen Amurriorekin harreman berezirik izan. Zein izan zen bigarren kondeak izandako erlazioa? Batzuek “kondearen etxea” edo “kondearen jauregia” esaten diote suak hondatu zuen Olarieta baserriari, eta etxe horretan ontza urre pila bat zegoela esaten zen herrian. Kondaira baino ez da. Hasteko, kondea ez zen inoiz Olarietaren jabea izan: benetako jabea Restituto izeneko anaia izan zen, eta gero arreba batek oinordetu zuen. Bigarrenez, Olarieta ez zen inola ere jauregia izan. Egia da mendi asko zituela eta baserri garrantzitsua zela eta Restituto Aldamak kalitatezko materialekin berreraiki zuen Olarieta bere garaian. Baina baserria baino ez zen Olarieta, eta han bizi ziren aldamatarrak nekazari arruntak ziren. Beste asko bezala.\nDena den, Antonio Aldama Kondeak ez zuen Amurriorekin harremana galdu. Mendiko auzoan zuen etxe batean pasatzen zituen udak eta bai udalari bai elizari zenbait emaitza egin zien, baina ez herriko beste pertsonaia boteretsuek baino gehiago.\nLos Arriaga: auge y caída de un linaje\nBreve historia del Alto Nervión: la prehistoria.


Igandean jokatuko da Zestoako 40. herri krosa | El Diario Vasco\nCosta UrolaIgandean jokatuko da Zestoako 40. herri krosa\nIgandean jokatuko da Zestoako 40. herri krosa\nParte-hartze handia espero da igande honetan jokatuko den herri krosean. / ARRIZABALAGA\nZestoako Atletismo Taldeak, 'Koiote', 'Triku' eta 'Fati' omenduko dituzte\nK. ARRIZABALAGA ZESTOA. Miércoles, 14 marzo 2018, 08:17\nIgande honetan jokatuko da Zestoako 40. Herri Krosa. Izango du berezitasunik aurtengo ekimenak, izan ere orain lau hamarkada proba hau martxan jarri zuten hiru herritarrek ondo merezitako omenalditxoa izango dute. Horrela, Iñaki Irureta 'Triku', Jexux Goikoetxea 'Fati' eta Jexux Izeta 'Koiote' zena omenduko dituzte.\nHorrez gain garaikurrak ere bereziak izango ditugu aurten. Hauek 'Lau Iturri' formakoak izango dira eta hemendik aurrera proba honetan horrelakoak izango omen dira.\nGaztetxoentzako lasterketak goizeko 10:00an hasiko dira. Lehenengo herriko haurrentzako lasterketak izango dira eta 10:15etik aurrera benjamin, alebin eta infantil kategorietan neska-mutilentzako probak. Gaztetxoek lasterketarako izena egunean bertan eman ahal izango dute Zestoako udaletxe azpian. Irabazleentzako sariak eta dominak banatuko dira. Helduen lasterketak aldiz 11:30ean hasiko dira. Korrikalariek bi distantzien artean aukeratu ahal izango dute. Bat motza (2.770m) eta bestea luzea (8.630m). Bi lasterketak ordu berean hasiko dira. Bi lasterketetako 5 lehenengoei (emakume eta gizonei) sariak emango zaizkie. Baita lehenengo herrikoei ere. Lasterkari guztiei lasterketa bukaeran oparia eta hamaiketakoa emango zaie.\nGogoratu nahi dute izen ematea irekita dagoela www.herrikrosa.eus web orrian. Aurrez, martxoak 16 bitartean, izena ematea 5 euro kostatuko da. Lasterketa egunean izena emanez gero 10 euro ordaindu beharko dira.\nKaleokerreko zestoarrek aurten ere ospatuko dute kale honetako auzotarren arteko bazkaria, larunbatEan. Antolatzaileek bazkarirako izena emateko deia luzatu nahi dute, hau betiko legez Agustin tabernan izango delarik. izena emateko azken eguna, bihar osteguna, izango da.\n«Gazteei tartea» egingo dio aurtengo San Jose Trikiti jaialdiak 70 azkoitiar joan ziren Oriora Eskolarteko XXI. Ibilaldira


berpizte / berpiztugarri\nberpiztu (orobat birpiztu g.er.), berpitz/berpiz, berpizten 1 da/du ad hilda bezala zegoena berriz piztu.\nArdoak deabruak berpizten dituela esan digu erretore jaunak. Javi Cillero «Hollywood eta biok» - 199. orr.\nItalia eta Flandesen hiri-estatuaren erakunde helenikoa berpiztuz erantzun zitzaion erronkari. Iñaki Mendiguren «Historiaren azterketa II» - A.J. Toynbee - 317. orr.\nFolk taldeen eskutik hasi zen alboka berpizten. Berria - Kultura 2004-11-05\nGarrak berpiztu zirenean, honelaxe mintzatu zen sorgina: [...]. Joanes Urkixo «Gerlari zuria» - 93. orr.\nEskerrak sentipen ederrok berpizteagatik! Patziku Perurena «Trapuan pupua» - 269. orr.\nZergatik ez dugu pentsatu behar lehengo arazoak berpiztu egin daitezkeela atzera ere? Juan Martin Elexpuru / Bego Montorio «Filosofia apaingelan» - Sade - 213. orr.\nGerla berpiztu. Herria 2002-08-15\nLehen urratsek oinaze zaharrak berpiztu dizkiote gerripeko hezur eta giharretan. Aingeru Epaltza «Mailuaren odola» - 13. orr.\nLiteratura bizitzari oso loturik dago: literaturak berpizten baitu hildakoa, iragana orainera ekarriz, ahantzia oroitaraziz. Markos Zapiain «Errua eta maitasuna» - 125. orr.\nTriku berpiztu egin zen Montevideon, eta indiano aberats bihurturik dago orain, hiriko jatetxerik onenetakoaren jabe. Bernardo Atxaga «Soinujolearen semea» - 453. orr.\nArtetaren jokoaren distirak Realari batere komeni ez zaion eztabaida berpitz dezakeela. Berria - Kirola 2004-10-26\nOteizak berpiztu zuen Gandiagak bere barruan hilzorian zeukan poeta. pasa den igandean jokatzeak ilusioa berpiztu dit. Pako Aristi «Gauza txikien liburua» - 107. orr.\nJaponia berpizten ari den zantzuak ugaritzen ari dira. Berria - Ekonomia 2006-04-01\nKasu batzuetan inperiogileek, beren ama-hizkuntzaren gainetik, beren agintepeko lurretan lingua franca gisara jada erabiltzen zen beste hizkuntza baten alde egin dute, edo hizkuntza klasiko berpiztu baten alde ere bai. Iñaki Mendiguren «Historiaren azterketa II» - A.J. Toynbee - 60. orr.\nMendebaldeko Kristandadean erromatar lege berpiztuak azkenean huts egin zuen arren Erromatar Inperio berpiztua bermatzeko xedean, indartsu bete zuen ordea xede alternatiboa. Iñaki Mendiguren «Historiaren azterketa II» - A.J. Toynbee - 283. orr.\n3 hilda zegoena berriz piztu.\nFrantzisko santuaren merituz berpizturiko hildakoak. Askoren artean «Asisko Frantzizko, Asisko Klara» - 436. orr.\nHildako bat berpizten du Alemanian. Askoren artean «Asisko Frantzizko, Asisko Klara» - 437. orr.\nBarkamenak ezin du alaba eraila berpiztu. Joseba Zulaika «ETAren hautsa» - 108. orr.\nLiburuek ez dituzte hilak berpizten; ez dute bihurtzen, ez ergela zentzudun, ez burumotza buruargi. Jon Muñoz «Loroaren teorema» - Denis Guedj - 247. orr.\nTxistua jo du eta emaztea berpiztu egin da. Martin Anso «Elezaharren bidetik» - 52. orr.\nHaren adiskide batek hildakoarena egin, eta gure inpostoreak berpiztu egin zuen. Juan Martin Elexpuru / Bego Montorio «Filosofia apaingelan» - Sade - 102. orr.\nOrain, ezerezetik bat-batean jalgia, ezkutuko indar batek heriotzaren ilunpeetatik biziaren argira itsumustuan erauzia, plaza bateko bankuan eserita berpiztu berria zen. Juan Luis Zabala «Agur, Euzkadi» - 10. orr.\nBi hilabete pasatxo baino ez ziren berpiztu zenetik. Juan Luis Zabala «Agur, Euzkadi» - 64. orr.\nTrufa horrek eta beharbada neure bazterraldi luzeak hain desiragarri agerrarazi zidaten Émilie, non holandar hura berpiz zedin arte berarekin geldituko nintzela hitz eman bainion. Jon Muñoz «Harreman arriskutsuak» - Choderlos de Laclos - 152. orr.\nEta bidelagun bat, gerra aurreko olerkari eta kazetari berpiztua, aldameneko ohean lo. fede horrekin sinesten ditugunak Kristo berpiztuaren gorputza bezain urruti daude gure begien begiradatik. Juan Luis Zabala «Agur, Euzkadi» - 60. orr.\nLuisek ez zion orduan bere buruari aitortu zureganako jakinmin berpiztua, zu berriz ikusteko gogo bat-batekoa. Lourdes Oñederra «Eta emakumeari sugeak esan zion» - 21. orr.\nAzken batean, Lauaxeta hildako berpiztu bat baino ez zen. -Ez dakit berpiztuok ezkontzerik ba ete dogun -komentatu zuen seriotasunez-. Juan Luis Zabala «Agur, Euzkadi» - 88. orr.\nbake prozesua berpizteko (6); berpizteko aukera (3); berpizteko eskatu (4); estatu ituna berpizteko (3); ituna berpizteko (5); ituna berpizteko eskatu (4); prozesua berpizteko (6)\nhilak berpizten (4)\nbat batean berpiztu (4)\nberpiztu baitzen (3); berpiztu da (12); berpiztu dela (3); berpiztu den (4); berpiztu du (14); berpiztu dute (7); berpiztu nahi (12); berpiztu nahian (5); berpiztu nahiz (4); berpiztu ondoren (3); berpiztu zela (3); berpiztu zen (15); berpiztu ziren (4); berpiztu zitzaion (6); berpiztu zuen (21); berpiztu zuten (5)\nborroka berpiztu (3); eztabaida berpiztu (6); eztabaida berpiztu du (4); gogoa berpiztu (3); ilusioa berpiztu (4); inguruko eztabaida berpiztu (3); kultura berpiztu (3); taldea berpiztu (4)\nberpiztuko da (3); berpiztuko dira (3)


Orionido Meteororen Dutxa, urteko ederrenetakoa | Sareko Meteorologia\nMeteorita orionideen zaparrada, urteko ederrenetakoa\nUrtero erortzen diren meteorito zaparrada ederrenetako bat iritsi da, Orionideak. Ez da erortzen diren meteorito zaparradarik "ugarienetakoa", baina ederrenetakoa da. Kontuan izanda Bill Cooke NASAko Meteoritoen Bulegoko buruak ziurtatzen duela, zergatik galduko luke haiek hausnartzeko aukera hori?\nOrionideak duela lau egun hasi ziren ikusgarritasun hobea izaten, baina apogeo maximoaren gaua bihar larunbata 21etik igandera 22ra bitartekoa da. Aurten ere bat dator Ilargia gure alde egotearekin, bart bere Ilargi Berria egin zuen. Oraingo honetan ikusgarritasuna normala baino hobea izango da, hodeirik sortzen ez dela eta, noski, argi kutsaduratik urrun mantenduz. Hala bada, ikuskizuna aseguratuta egongo da.\nOrionideen jatorriaren ikuspegi laburra\nOrionideak, Halley-ren kometatik datoz. Eguzkiaren inguruan 76 urtez behin orbitatzen duen kometaren aztarnak dira eta 1986an azkenekoz igaro zirenak. Ikusgai daude gure planetak Halley kometaren isatsaren aztarna horiek aurkitzen diren eremua zeharkatzen duen bakoitzean. Urriaren 2an hasi zintezke batzuk ikusten eta azaroaren 7an amaituko da. Munduko edozein lekutatik ere ikusgai daude, zeruko ekuatoretik oso gertu igarotzen direlako.\nIkusiko diren meteoritoen tasa izango da orduko 23 inguru, eta joango dira gutxi gorabehera 66 kilometro segundoko abiadura. Lekua nora begiratu Orion konstelazio aldera da, nahiko bikarrazoa! Horregatik deitzen zaie horrela, konstelazio horretatik datozela dirudielako. Eta, jakina, gogoratu zerura begiratu inolako tramankulurik gabe, hala nola teleskopioak edo prismatikoak. Hemen garrantzitsuena ahalik eta ikusizko eremu zabalena estali ahal izatea da.\nArtikuluaren bide osoa: Sareko Meteorologia » meteorologia » Meteorita orionideen zaparrada, urteko ederrenetakoa


EUROPAKO ETORKIZUNA | munean\nEUROPAR BATZORDEAREN BIDE-ORRIAren (2012-2020) berri eman du VIVIANE REDINGen ( Justizia arloko Europar Batasuneko komisaria) El mundon argitaratutako iritzi-artikulu batean. Bere proposamenaren arabera, 5 urrats eman behar ditu Europak 2012-2020 bitartean:\n1. 2013an Estatu-kideetako legebiltzarretan eztabaida egin : zer nolako Europa nahi dute Europako hiritarrek? Ikusteko dago Hego Euskal Herriko Legebiltzarretara zabalduko ote de eztabaida hori.\n2. 2014an Europar Legebiltzarreko hauteskundeez baliaturik, Europa osoan eztabaida politiko zabala egin Europako egituraketa politiko eta instituzionalari buruz. Alderdi politikoek beren ideia eta proposamenak aurkeztu beharko lituzkete eta Batzordeko hurrengo lehendakaria nor izango den proposatu.\n3. Europako alderdi politikoak Batzordeko hurrengo lehendakaria nor izango den adostu beharko lukete eta era berean Europar Kontseiluko lehendakaria ere izandatu.\n4. Lehendakari berriak Europako Konstituzio berria lantzeko agindua eman beharko luke. 2016rako eginda beharko luke Konstituzio berriaren zirriborroa\n5. 2016-2019 bitartean Estatu-kideetan erreferendumak egin beharko lirateke eta Konstituzioa sendetsi.\nEuskal Herrian albiste honi behar bezalako jarraipena egin beharko zaio ikusteko Reding anderearen proposamena zertan geratzen den. Hala eta guztiz ere komeniko litzateke Euskal Herriaren ibilbide-orriak epe horiek kontuan hartzea.


HomeDocumentazioaDokumentazio zehatzakMetodologiaInkesta demografikoa\n010313 (Euskal Estatistika-Plana)\nBost urtez behin\nMetodologia, datuen jatorriari jarraiki:\n2016ko Demografiako Inkesta, laginketa bidezko ikerketa estatistikoa da; eta, horren bidez, bi helburu lortu nahi dira:\nGaur egun, biztanleriari buruzko zifra ofizialak udaletako erroldak etengabe eguneratzen direlako lortzen dira. 1996. urtean hasi zen prozesu horrekin, hau da, erroldako azken berritzea egin zen urtean. 2001. urtean Biztanleria eta Etxebizitza Zentsua egin zen, baina 2006. urtean erroldetatik ateratako biztanleriaren zifrak baliozkotuko zuen zentsu-eragiketarik egin ez zenez, laginketaren bidezko eragiketa bat egin behar izan zen datu horiek guztiak (biztanleriari eta hutsik nahiz beteta dauden etxebizitzei buruzkoak) egokitzeko eta administrazioaren bidez zaila eskura daitekeen informazioa osatzeko (euskararen ezagutza eta erabilera eta jarduera ekonomikoarekin erlazionatutako aldagaiak, bereziki lanbidea eta lantokia, esaterako).\nBigarren helburua da, inkesta egiten duten pertsonen historia demografikoa jasotzea. Informazioa jasotzeko, fenomeno demografikoetarako (ezkontzak, jaiotzak, etab.) atzera begirako hurbilketa-metodoa erabiltzen da; hau da, eredu honen bidez, biztanleak eta haiei eragiten dieten fenomeno demografikoak erlazionatzen dira.\nInkesta hau egitean hurrengo helburuak bete nahi dira:\nUgalkortasunaren azterketa, emakume guztiak eta soilik ezkonduta daudenak kontuan hartuta. Proiekzio demografiko zehatzagoak egitera bideratuko da.\nGizonezkoen eta emakumezkoen ezkontzen azterketa, baita ezkontzak apurtzeko ematen diren arrazoiena ere. Bestelako elkartze egonkorrak ere aztertzen dira.\nFamiliaren benetako tamaina, seme-alaba kopuru ugaritsuena eta lehenengo seme-alabaren eta hurrengoen artean uzten den denbora aukeratzeko lehentasunak.\nFamilien eraketa eta seme-alabak gurasoen etxetik joatea.\nFamilia-moten bilakaera bizi-ziklo osoan zehar.\neragiketak hartzen dituen biztanleak: urte osoan edo urte gehienean ohiko etxebizitza moduan erabiltzen diren famili etxebizitzetan bizi diren pertsonak.\neragiketak hartzen duen lurralde-eremua: Euskal Autonomia Erkidegoa: Gehienez lurralde historikoetako bakoitzeraino desagregatu daiteke.\n2016ko azaroaren 1a izango da, betiere, erreferentziako data. Bestalde, atal bakoitzak inkestako informazioen denbora jakin bat izango du. Izan ere, ondoko denbora-eremuak ezberdinduko dira:\nPertsonen kasuan aldi biografikoa hartuko da kontuan: gertaera demografikoa ematen denetik (ezkontza, seme-alabaren jaiotza, lehenengo migrazioa, etab.) gaur egunera arte. Logikoa denez, pertsona bakoitzak denbora-eremu ezberdina izango du.\nInkesta egin aurreko astea erreferentzia moduan hartuko da jarduera ekonomikoari buruzko informazioak jasotzeko.\nInkesta 5 urtero egingo da\n2016ko inkestako laginean, Euskal Autonomia Erkidego osoko 30.000 etxe hartu dira kontuan guztira. Hasieran erabakitakoaren arabera, beteta dauden etxebizitzen lagina 25.000koa izan behar da eta hutsik dauden etxebizitzena 5.000koa.\nOndorioz, lurralde historiko bakoitzean beteta dagoen etxebizitza kopuruaren erro karratuarekiko banaketa proportzionala egingo da.\nLurralde historiko bakoitzerako laginaren banaketa egiten denean, modu proportzionalean banatuko da udalerriko tamaina-geruzen artean. Guztira 4 geruza dira:\n100.000 biztanletik gora; zehazki, lurralde historikoetako hiriburuak.\nBaina ez da guztietan gauza bera egingo:\nHutsik dauden etxebizitzetan, galdeketako A orrialdea baino ez da beteko.\nBeteta dauden eta galdeketaren zenbakia bikoitia duten etxebizitzetan (gutxi gorabehera 12.500 etxebizitza) galdeketa osoa beteko da.\nBeteta dauden eta galdeketaren zenbakia bakoitia duten etxebizitzetan (gutxi gorabehera 12.500 etxebizitza) galdeketaren I orrialderaino beteko da (berau barne).\nGero, elkarrizketa egin den unean etxebizitzan bizi diren pertsona guztiei buruzko informazioa bilduko da, informatzaile baten edo gehiagoren laguntzaz.\nDatuak urtean zabaltzeko bestelako erak


BioBilbao - Portal Cambio Climático de Bilbao - BILBOKO UDALAK MUGIKORTASUN PERTSONALEKO IBILGAILU ELEKTRIKOEN NAHIZ GIZA TRAKZIOKO IBILGAILUEN ERABILERA, ZIRKULAZIOA ETA APARKATZEA ARAUTZEN DUEN JARRAIBIDEA ONARTU DU BILBOKO UDALAK MUGIKORTASUN PERTSONALEKO IBILGAILU ELEKTRIKOEN NAHIZ GIZA TRAKZIOKO IBILGAILUEN ERABILERA, ZIRKULAZIOA ETA APARKATZEA ARAUTZEN DUEN JARRAIBIDEA ONARTU DU – BioBilbao\nBilbon mugikortasun pertsonaleko ibilgailuen erabilera arautzen duen jarraibideak bost artikulu ditu. Udalak gaurtik aurrera aplikatuko du instrukzio hori.\nMugikortasun Pertsonaleko Ibilgailuek (MPI) debekatuta dute espaloietan, oinezkoen guneetan, plazetan, parkeetan eta lorategietan zirkulatzea, betiere oinezkoen lasaitasuna eta segurtasuna bermatze aldera. Giza trakzioko mugikortasuneko ibilgailuak (GTMI) pertsonen abiaduran joan ahal izango dira.\nMPI ibilgailuek baimenduta dute abiadura-muga 30 km/h-koa den kaleetan zirkulatzea; ez ordea, zirkulazioaren abiadura-muga 50 km/h-koa den kaleetan.\nGobernu Batzordeak Mugikortasun Pertsonaleko Ibilgailu Elektrikoen nahiz Giza Trakzioko Ibilgailuen erabilera zehatza arautzen duen jarraibidea onartu du Bilborako.\nTrafikoko Zuzendaritza Nagusiak, 2016ko azaroaren 3ko 16/V-124 jarraibidean aholku orokorrak eman zituen eta handik abiatuta, Udalak Ordenantza espezifikoa garatu edo bestela, Zirkulazioko Udal Ordenantza aldatu behar du. Hori egin arte, gaia arautu barik egon ez dadin, Mugikortasun eta Jasangarritasun Sailak jarraibide zehatz batzuk prestatu ditu 5 artikulutan. Ordenantza aldarrikatu arte artikulu horiek izango dira gida; izan ere, jarraibide horretan kontuan hartu da mugikortasuneko ibilgailu horiekin DGTk egin zuen sailkapena, 2016ko jarraibidearen eranskinean argitaratu zena.\nAlfonso Gilek, alkateorde eta Bilboko Udaleko Mugikortasun eta Jasangarritasun Saileko zinegotziak, mugikortasun pertsonaleko ibilgailu elektrikoen (MPI) nahiz giza trakzioko ibilgailuen (GTMI) erabilera, zirkulazioa eta aparkatzea arautzen duen jarraibide honen nondik-norakoak azaldu ditu gaur goizean.\nJasangarritasunaren eta ingurumenaren aldeko apustuan, Udalak positibotzat jotzen ditu era honetako ibilgailuetan egiten diren joan-etorriak. Hala ere, kontuan hartuta Bilboko joan-etorrien % 67 oinez egiten direla, hasiera-hasieratik ohartu zen Udala era horretako ibilgailuak ezin zitezkeela oinezkoentzat mehatxua izan eta, ondorioz, erabaki dute espaloietatik kanpo joan behar dutela, bizikletak bezala; izan ere, galtzadetatik eta bidegorrietatik baino ezin dira ibili.\nAurrerantzean, patineteen erabiltzaileek Zirkulazioko Udal Ordenantzan eta trafikoko, motordun ibilgailuen zirkulazioko eta bide segurtasuneko alorrean indarrean dauden arauetan ezarritako zirkulazio-arau orokorrak errespetatu behar dituzte. Era berean, patineteetan ezin da ez aurikularrik ez gailu mugikorrik erabili, ezin da arauz ezarritakoak baino alkohol tasa handiagoekin, ezta drogekin ere, zirkulatu. MPIak gidatzeko gutxieneko adina 16 urtekoa da, A motakoak direnean, eta 18 urtekoa, B eta C motetakoak direnean.\nEspazio publikoaren erabilerari dagokionez, jarraibidean zehazten da espaloietan, oinezkoen guneetan, plazetan, parkeetan eta lorategietan ezin dela MPIekin ibili, bai ordea GTMIekin, betiere pertsonen abiadura joanda.\nParke eta lorategietan berariaz seinalatutako ibilbideak salbuetsiko dira, oinezkoen irisgarritasuna eta segurtasuna bermatzeko baldintzak betetzen badira. Salbuespen modura baita, A motako MPIek Zazpi Kaleetako kale hauetan zehar ibili ahalko dute: Gurutze, Zamudioko atea eta Erronda kaleetan, Erribera kalerantz, Askao kaletik sartuta, baldintza batzuk betez gero.\nGaltzadari dagokionez, GTMI erako ibilgailuek debekatuta dute galtzadatik zirkulatzea eta MPIak, ordea, 30 kilometroko abiadura-muga duten kaleetatik bakarrik.\nGainerako zirkulaziotik eta oinezkoen guneetatik fisikoki bereizita dauden bizikleta-bideetan, A motako MPIak erabili ahalko dira. Ezin dira 20 km/h baino arinago joan.\nArautegiaren arabera, debekatuta dago A motako MPIak espaloietan aparkatzea, ez bada bizikleten aparkalekuak daudela. GTMIak eta B motako MPIak ezin dira inolaz ere espaloietan aparkatu. MPIak motorrak eta bizikletak aparkatzeko erreserbetan aparkatu daitezke.\nAzken artikuluan, 5.ean, MPIekin egin daitezkeen jarduera ekonomikoak arautu dira. Merkataritza edo ekonomi jardueretarako erabiltzen diren MPIen zirkulazioa berariaz baimendu behar du Mugikortasun eta Jasangarritasun Sailak eta baldintza orokor jakin batzuk bete behar dira. Baimenean ezarriko dira ibilbidea, ordutegia eta bidearen gainerako erabiltzaileen segurtasuna bermatzeko zehazten diren mugak.


Dos eta Don ts Bilera Datazio Bakar Asiako Emakumeak\nDatazio Asian emakumea da, zalantzarik gabe, ohitu, besteak beste, herri mendebaldeko gizon gisa Asiako emakumeak ez dira kontuan hartzen direnak, gehienak emakume eder munduan. Hala ere, askok, aldiz, gizonek ez dute arrastoren bat nola data Asiako emakumeak, azkenean bat gazi-harremana, eta horrek ez du lan, bai. Asiako emakumeak izan balio tradizionalak eta balioetsi egin duzu bada, ahalegin txiki bat ulertzeko bere familia kultura. Nahi izanez gero, data bat Asian bakar, mantentzeko gauza horiek kontuan duzunean, azkenik, betetzen bere. Asiako emakume hurbil daude beren familia, eta, beraz, egin behar duzu ulertzeko saiakera bat andre familia eta talde haiek bezala, edo, nahiz eta horiek betetzen, bada, interesa bere datazio. Bada errespetua erakutsi bere familia, izango da bere frogatzeko zarela, familia bideratutako, eta berak nahi izango duzu, are gehiago. Atzera zaharra egunetan, nesken gurasoak egindako erabakiak bere ezkontza, baina, orain, singleak, Asia hartu beren bizitza erabakiak. Hala ere, baimena gurasoek da, oraindik ere garrantzitsua da beraientzat.\nBakar Asiako emakumeak nahiago epe luzerako harremanak, beraz, ez horiek tratatzeko arruntak bezala singles batean bilduko duzu kluba. Noiz data horiek, ez presarik horiek ezer sartu? Dute nahi gauzak hartu motela da, eta ez du hartu harreman gehiago bada, oraindik ez dute eroso duzu. Errespetatu behar duzu zure andre eta bere iritziak, eta noiz duzu irabazteko bere bihotza, zuen leial izango duzu betiko. Behin Asian emakume ezkondu, ez dute itxura kanpo, dute normalean inoiz cheat beren senarrak. Asiako emakume sakona kultur sustraiak, beraz, ziurtatu egin behar duzu, gutxienez, oinarrizko ulermena bere kultura, hasi aurretik datazio bere edo bere aurre lehen aldiz. Nahiz eta shell egokitzeko zure kultura behin hasten zuen bizi duzu, hala ere, shell benetan nahi baduzu erakusteko ahalegin bat ulertzeko bere kultura baita. Beste asko, berriz bakar Asiako emakumeak dira, karrera-bideratutako, oraindik dute ama-sena, eta onak dira, homemakers. Nahi dute beren senarra liderra izan nahi du familia, eta hau da, zergatik behar duzu batzuk erakutsiko nagusitasuna. Horrek ez du esan nahi hori tratatzeko behar duzu zure Asian emazte bat bezala, bigarren pertsona zure bizitzan besterik ez duzu erakutsi erabakiak hartzeko gaitasuna. Hau izango da bere frogatzeko zarela arduraduna pertsona eta gai izango zaindu familia.\nGogoan izan, Asian emakumeak dira, lotsati\nBeraz, bada Asian bakar ez du erakutsi ekimena, ez du esan nahi ez zuen interesa datazio. Emakume horiek uste duten gizon hartu behar da lehen urratsa, eta, beraz, itxaron, deitu, mezua, edo bete.\nBada, bi bete nahi, ezin duzu espero bere esan du\nBatzuetan, ez zuen esan bai, baina, besterik gabe, irribarre ordez. Behar duzun jakiteko esanahia bere irribarre eta blushes ulertzen zure Asian data. Asiako emakume uste duten gizon izan behar lodia nahikoa proposatzea. Gauza bat buruz Asiako emakumeak duten itxura baino askoz gazteagoa, beren adina, delako dira, petite eta delikatua. Ala dira Txinako, Filipina, Thai, Vietnamese, guztiak dira saritua eta azala biguna. Gainera, geroztik, ez dute, oro har, bat estres bizitza dira, kartsua eta energetikoa. Bitartean Asian neska ikusi ahal izango da, janari-dendak eta eskolak dira, lotsati eta ez ireki ezezagunek. Hau da, zergatik datazio Asian singles online hemen, ideia ona da, baita webgune hau da, leku Asiako emakumeak topaketak, beraz, ziurtatu dezakezu duten guztiek dute eskuragarri daude, eta bat sortu nahi iraupen luzeko harremana. Datazio Asiako emakumeak ez da oso zaila, baina ez da oso erraza da, bai. Just ziurtatu ari lodia eta ziur noiz data Asiako emakumeak, hori delako da nagusietako bat kalitatea bilatzen ari dira\n← Nola free bat lortuko Txinako testu-telefono zenbakia - Bideo Datazio\nAholkuak berriketan Txinako neska →


Ohiko galderak | Moda para mujer y New Basque Style - minimil\nFREE SHIPPING (150€-tik aurrera)\nminimil-en erosteko ondorengo pausoak jarraitu behar dituzu:\nSartu produktuen katalogora goiko menutik, eta egin klik E-SHOP-en edo LOOKBOOK-en.\nHautatu ondorengo kategoria: GUZTIAK, SOINEKOAK, BLUSAK, ALKANDORAK, GONAK, GALTZAK, BEROKIAK ETA TXAKETAK, POLTSAK ETA OSAGARRIAK. Halaber, egin liteke KALITATEAK, KOLOREA eta NEURRIA aukeretatik joanda.\nEgin klik gogoko duzun produktuan ikusi ahal izateko: eskura dauden neurriak eta produktuaren erreferentzia eta prezioa.\nSartu produktua erosketa saskira, eta, horretarako, egin klik “SASKIAri GEHITU” aukerari.\nBehin produktuaren aukera eginda, jo ezazu erosketa saskira –E-SHOP-en goi eskuin aldean- eta egin klik “AMAITU EROSKETA” aukeran.\nAre gehiago erosteko, egin klik “JARRAITU EROSTEN” aukeran.\nSartu zure bezero kontura –artean bezero ez bazara, sortu beste kontu bat klik eginez “SORTU BESTE KONTU BAT” aukeran.\nErosketak bere bidea egin dezan, egiaztatu zuzenak direla zure bezero kontuko datuak, hautatu bidalketa-modua, ordainketa-modua eta egin klik “AMAITU EROSKETA” aukeran.\nAzkenik, jasoko duzu emaila zure eskaera baieztatzen duena.\nZergatik egin izen-ematea?\nBehin izen-ematea eginda, ez dituzu aldiro zure datuak zertan sartu –zure emaila eta pasahitza sartuta, sistemak gogora ekarriko ditu zure datu pertsonalak-. Horrez gain, horri esker sartu ahal izango zara “NIRE KONTUA”-n eta horrela ikusi ahal izango dituzu egin dituzun eskaerak (eta eskaeren egoera) eta aldatu ahal izango dituzu zure datuak.\nNola egin izen-ematea?\nIzen-ematea egin ahal izateko egin klik “IZENA EMAN” aukeran –goi eskuin aldean- eta jarraitu pausoak.\nZer egin pasahitza ahaztuz gero?\nPasahitza ahaztu bazaizu, zoaz “IZENA EMAN” aukerara eta egizu klik “ahaztu al duzu zure pasahitza?” aukeran. Jarraian, sartu zure emaila eta bidaliko dizugu zure pasahitza.\nminimil-eko neurrien baliokidetza?


Herri bat gara, mugarik ez!\nData: urtarrilak 20, 2021\nAkitaniako Prefeturaren ordenez Ipar eta Hego Euskal Herri arteko zortzi muga itxi ziren aurreko astean, Izpegikoa haien artean. Bestalde, azpimarratzekoa da azken hilabete hauetan etengabeko presentzia militarra inposatu zaigula herritarroi, okupazio giro bat sortuz.\nLarunbat honetan, ilbeltzak 23, 15.00etan, elkarretaratzea eginen dugu Izpegiko lepoan Baztango eta Baigorriko jendeak, egoera hau salatzeko.\nIndar okupatzaileak kanporat!


Festa bat antolatuko da Donostian Goya sarietan 'Handia' bultzatzeko\nFesta bat antolatuko da Donostian Goya sarietan ‘Handia’ bultzatzeko\nHandia pelikularen lantaldea ez da bakarrik egongo faborito den Goya sarietan. Donostiako Trueba zinema-aretoan festa omenaldia eskainiko diote SADEk eta Aldundiak `Handia´ri; Juanba Berasategiren ‘Nur eta herensugearen tenplua’ri, aurreko Zinemaldian EZAE saria jaso ondoren; Pablo Berger bilbotarraren ‘Abracadabra’ri; eta Alberto Iglesias konpositore donostiarrari ere “La Cordillera” pelikulan egin duen lanarengatik, besteak beste. “Handiak 13?” izenarekin, […]\nHandia pelikularen lantaldea ez da bakarrik egongo faborito den Goya sarietan. Donostiako Trueba zinema-aretoan festa omenaldia eskainiko diote SADEk eta Aldundiak `Handia´ri; Juanba Berasategiren ‘Nur eta herensugearen tenplua’ri, aurreko Zinemaldian EZAE saria jaso ondoren; Pablo Berger bilbotarraren ‘Abracadabra’ri; eta Alberto Iglesias konpositore donostiarrari ere “La Cordillera” pelikulan egin duen lanarengatik, besteak beste.\n“Handiak 13?” izenarekin, 13 Goya izendapenengatik, datorren otsailaren 3an, 21etan, ospatuko da festa. Bertan Madrilekin zuzeneko konexioak egongo dira, photocall bat, kiniela, opariak… Festa borobilduko dute. Sarreren prezioa bi eurokoa da eta SADEko webgunean edo zinema lehiatilan bertan eros daiteke. Ekitaldiaren aurkezpenean, Coro Odriozolak, SADE enpresaren kudeatzaileak, pelikuletako lagun eta senideei bereziki luzatu die deialdia “etxetik atera eta hitzordura etor daitezen”.\nBere aldetik, Denis Itxaso Gipuzkoako Aldundiko Kultura diputatuak Euskadiko zineak bizi duen loraldia nabarmendu du eta pelikula euskaldunek arrakastatsuak direla esan du.


Lido (kabareta) - Wikipedia, entziklopedia askea.\nParisko 8. barrutia\nInaugurazioa 1946ko ekainaren 20a\nLido Parisko kabaret ospetsu bat da, ikuskizun handiko errebistak antzezten dituena.\n1946an, Clérico anaiek, Jean eta Joseph, "La plage de Paris" ("Parisko hondartza") deituriko saltoki bat erosi zuten, Eliseo Zelaien hiribidean, eta kabaret bat sortu zuten, Lido deitu zutena, jatorrizko apaindura, Veneziako Lido hondartza ospetsuan inspiratua baitzegoen. Kabareta, Sans Rimes ni Raisons ("Errimarik eta arrazoirik gabe") izeneko errebistarekin inauguratu zen, urte hortako ekainak 20an.\n1977an, Lidoren jabeek, ondoko eraikin bat erosi zuten, kabaretak jatetxe bat izan zezan eta jende gehiago sartu ahal izateko. Ordutik, Lidok, 6.000 metro karratuko azalera du, eta 1.000 ikusle baino gehiagorentzako tokia.\nIkuskizuneko protagonistak Bluebell Girls eta Lido Boy Dancersak izaten diren arren, Lidon, artista ospetsuek ere lan egin dute, Shirley MacLaine, Elvis Presley, Lodia eta Argala edo Elton John kasu.\nLidoko ikuskizunen kostua oso altua da, eta, beraz, errebista bakoitzak, zenbait urte ematen ditu egitarauan.\n(Gaztelaniaz)(Frantsesez)(Alemanez)(Portugesez)(Ingelesez)(Italieraz)Lido webgune ofiziala\nMultimedia: Lido (cabaret)\nBNF: 121404712 (data)


Inportatu irudiak eta 3D modeloa Google Earth-etik - Geofumadas\nMaiatza, 2011 Google Earth / Maps, Microstation-Bentley, topografia\nMicrostation, 8.9 bertsiotik (XM) Google Earth-ekin elkarreragiteko funtzionalitate ugari dakartza. Kasu honetan hiru dimentsiotako modeloaren eta haren irudiaren inportazioa aipatu nahi dut, egiten duenaren antzeko zerbait AutoCAD 3D Zibila.\nFuntzio hauek aktibatzen dira:\nedo, kasu horretan, Microstation gaztelaniaz dago; praktikan egokitzeko kostuak daude:\nHau Microstation-en exekutatzen den edozein plataformaren funtzionalitatea da, hala nola PowerCivil, Bentley Map, Bentley Coax, etab. Seigarren eta zazpigarren ikonoek balio dute, bata Google Earth ikuspegia sinkronizatzeko Microstation-en dugunaren arabera eta bestea alderantziz egiteko. Laugarren ikonoa Google irudia mapara ekartzea da.\n1. Dgn fitxategia\nHasteko, funtzio honek dgn fitxategia 3D izan behar du, 2D haziarekin eraiki dugun fitxategia badago, zer egin behar den:\nFitxategia> esportatu> 3D\nOndoren, esportatu dugun fitxategia irekiko dugu. Beste ezaugarriak erreferentzia geografikoko sistema bat izan behar du. Hau pixka bat aldatu da Microstation 8.5 ondoren, baina orokorrean bertsio horiekin esleitutako sistema aitortzen du, nahiz eta batzuetan UTM sistema bat baina ez du eremua definitzen. Ez baduzu, argitalpenaren hasieran erakutsi nuen barrako lehen ikonoa erabiliz eta liburutegiaren barruan interesatzen zaigun sistema aukeratuz egiten da. Kasu honetan proiektatutako sistema bat esleitu behar dugu (iparraldea, ekialdea ...) eta World (UTM) aukera aukeratzen dugu WGS84 datuarekin, Google Earth-ek erabiltzen duen sistema baita.\nEz hainbeste aurre egiteko, sistema gogokoenetara sar dezakezu eta, beraz, ez daukazu behin eta berriro behar duzun bilatzailea.\nGoogle Earth-en kasuan, komenigarria da iparrorratza, egoera barra, sareta edo interesatzen ez zaigun beste edozein elementu ezkutatzea. Aukera aukerarekin ere posible da irudi historikoak Google Earth 5-etik etorri zena, interesatzen ez zaizkigun urteetako estaldura desaktibatuta, askotan azkenekoak gutxiago ikusten dira. Prest egon ondoren, interesgunea aukeratu eta Google Earth eta Microstation artean sinkronizatu behar dugu.\nKonfigurazio batzuk eskaintzen dizkigun panel bat dago, baina praktikan ez dira hain erabilgarriak Google Earth-ek erabiltzen duen erreferentzia sistema bertikala nahiko sinplifikatuta dagoelako, salbuespenak salbuespen Estatu Batuetako eta Puerto Ricoko zenbait gunetan. Beraz, ez dago puntu handirik altueraren desbideratzea aukeratzerakoan; Hemen garrantzitsuena sare triangeluatua edo sare bat erabiliko den zehaztea da; "Lurra ikusi" aukerak aktibo egon behar du beti.\n2. Inportatu irudia\nIrudia inportatzeko barran laugarren botoia aukeratu eta pantailan klik egitea besterik ez duzu. Ondorioz harrapatutako retikula jasoko dugu.\nIrudia ikusteko, egin genuen: Tresnak> errendatu> Ikusi, eta horrekin panel bat lortuko dugu, bertan irudikapenaren, lerroaren ikusgarritasunaren eta irudiaren distira motaren konfigurazio batzuk erabaki genituen.\nEredua isometrikoan ikusteko, Ikuspegian dagoen tresnarekin egiten dugu eta putzu isometriko bat jartzen dugu askatasunez biratzen dugu. Ikusi hesituta dagoen eremua soilik errendatzea posible dela Hesi edo objektu batean oinarritutako zona. Eta aukera aukeratzen badugu estereo, lente estereoskopikoen lana ikus dezakegu -Zinemalditik irteten saiatzen direnen artean-. Jarraian erakusten dudan panela aplikazioaren arabera desberdina da, kasu honetan erabiltzen ari naizelako PowerCivil errendatze aukera gehiago ditu.\nIrudia eskala grisean dator, eta kalitatea ez da hain zaila izan, besterik ez delako inprimatzeko bertsioa Google Pro bertsioa erabiltzean eta Google Earth DirectX moduan mantentzen denean hobetzen da. Eredu digitalaren kasuan, ezin da Google-k eskaintzen duena baino gehiago hobetu, hala ere hau nahiko irtenbide praktikoa dela dirudi lan osagarriekin StitchMaps, kalitate handiko irudia deskargatu ahal izango duzu eta honekin georreferentzia dezakezu.\nNahiz eta errendatzea hartzen du, eredu digital bat da, eta ez irudia, errendatzeari aplikatzen zaion aldaketa bat egiten den bakoitzean, direktorio berean agertzen den irudia sortzen da, hau da, raster kudeatzailea bereizita kargatzeko.\nPare bat zalantza argituz: 3D eraikinak ez dira ekartzen, hauek ez baitira eredu digitalaren parte eta ereduaren zehaztasuna hobetu daiteke, kapturak txikiagoak eginez. Har dezagun Donostiako adibidea, informazioaren kalitatea luxua baita; eskuinean zoom maila desberdinetan ateratako plano bera dago.\nOrain arte, PlexEarth Meritu Google Earth eta CAD plataformaren arteko integrazio-tresna onena da.\naurreko Post«Aurrekoa Google Earth; kartografoentzako laguntza bisuala\nNext Post AutoCAD doan 2013 noski on batekHurrengo »\n5 erantzun "Inportatu irudiak eta 3D eredua Google Earth-etik"\nEbaluazio-bertsioa eskatzeko, jarri harremanetan Jesus.Zenteno@bentley.com Erdialdeko Amerikako eta Mexikoko ordezkari bat da.\nHan webgunean kontaktu elektroniko bat dago.\nPROGRAMA URGENTEA nahi dut non erregistratzen eta deskargatzen\nJakina, ez da doakoa.\nSELECT zerbitzuan erregistratzen baduzu, probako bertsioa eska dezakezu, zure profila aplikatzen bada.\nnon deskargatu dezaket tresna hau nire googleEart-en erabiltzeko


Ezker Anitza-IU elkartasuna adierazi dio Bilbon salatutako bortxaketaren biktimari - Ezker Anitza IU\nEzker Anitza-IU elkartasuna adierazi dio Bilbon salatutako bortxaketaren biktimari\nAlderdi ezkertiarrak salatu duenez, emakumeen aurkako indarkeria delituek gora egin dute eta “kultura matxista bati erantzuten diote”, eta “gaitz honekin amaitzeko”fronte guztietatik lan egin behar dela” azpimarratu du\nBilbo, 2021eko irailaren 27a\nEzker Anitza-IUk “babesa eta elkartasuna” adierazi dio Bilboko Alde Zaharreko etxebizitza batean hainbat gizonek drogatu eta sexu-erasoa egin ziotela salatu zuen emakumeari. Ertzaintza asteburuan gertatutakoa ikertzen ari da.\nAlderdi ezkertiarraren ustez, horrelako delituak “oso hazkunde kezkagarria izaten ari dira eta emakumeen askatasunak erasotzen dituen kultura matxista patriarkala dute atzean“. Hilabete baino gutxiagoan Bizkaian salatzen den bigarren talde bortxaketa da. Abuztuaren amaieran, adingabe bat Ertzaintzara joan zen Plentzian izandako bortxaketa bat salatzeko.\nEzker Anitza-IUk “gaitz honekin amaitzeko administrazioetatik eta borroka sozialetik lan egin behar dela”, azpimarratu du.\nEmakumeek jasaten duten indarkeria sistematikoaren aurrean, ezkerreko alderdiak ezinbestekotzat jo du “berdintasunaren eta emakumeenganako errespetuaren aldeko hezkuntza sustatzea, jarrera matxista horiek geldiarazteko”. Ildo horretan, Ezker Azitza-IUk konpromisoa hartu du erakundeetatik eta esparru sozialetik lanean jarraitzeko, “gizarteko esparru guztietan emakumeek egunero jasaten dituzten jarrera matxistak desagerrarazteko”.


Zergabidearen Informazioa (Main.ZergaBabidea.PreHome.WebHome) - XWiki\nZer da Zergabidea?\nZergabidea plataforma berria Gipuzkoako Foru Ogasunaren laguntza programen plataforma bakarra izatera iritsiko da pixkanaka.\nPlataforma berriak egungo sistemak ordezkatuko ditu: laguntza programa deskargatuak, mahaigaineko Zergabidea plataforma, formularioak, pdf betegarriak eta abar.\nPlataforma berrian, zerga obligazioak betetzeko beharrezkoak diren ekintzak sartuko dira: aitorpenak eta idazkiak prestatzea, aurkeztea eta kudeatzea.\nGipuzkoako Foru Aldundiaren hodeiko zerbitzu bat\nHodeiko zerbitzu bat da: ez da instalatu behar, zuzenean nabigatzaile batean exekutatzen da eta, gainera, informazioa Foru Aldundiaren ordenagailuetako gune pribatu batean gordetzen da.\nPlataforma berriaren ezaugarri hori dela eta, autentifikatu beharra dago, bertan sartu eta gune pribatua erabili ahal izateko.\nHiru modutan autentifikatu daiteke plataforman sartzeko:\nZiurtagiri elektronikoa: modu honetan autentifikatzeko, Gipuzkoatariko autentifikazio zerbitzua erabiliko da; beraz, ziurtagiri berberak onartuta daude.\nPasahitz operatiboa: Gipuzkoako Foru Ogasunaren pasahitz operatiboa indarrean dagoen bitartean, modu hau erabili ahal izango da plataforman sartzeko.\nErabiltzaile erregistratua: plataforman sartzeko, ziurtagiri elektronikorik eta pasahitz operatiborik ez duten zergadunak posta kontu baten bidez erregistratu ahal izango dira, nahiz eta hainbat zerbitzu ezin izango duten erabili. Horrela, aitorpenak eta idazkiak prestatu ahal izango dira, hala badagokio, paperean aurkeztu ahal izateko. Ezin izango dute beren zerga informazioa deskargatu, ez eta aitorpenak telematikoki aurkeztu ere, salbu eta kontraste datuaren bidez aurkeztu daitekeen zerga eredu bat bada, hala nola urteko errenta aitorpena.\nEz da instalatu behar.\nResponsive diseinua: pantailaren tamainara moldatzen denez, hainbat gailutan erabili daiteke (mugikorrak, tabletak eta abar).\nIntegrazioa: Eredu guztietan badira aitorpen eta idazki orotarako atal orokorrak: aitortzaileak, kontuak eta abar. Informazioa behin bakarrik sartuko da, eta edozein ataletan erabili ahal izango da.\nNormalizazioa : Eredu guztiak modu berdinean prestatzen dira.\nErraztasuna.: Eredu konplexuagoak hainbat ataletan banatuta daude, zergaduna bideratu eta haren arreta deitzeko.\nPlataformaren beharkizun teknikoak\nZerbitzu honen bidez, zure aitorpenen zirriborroak prestatu ahal izango dituzu.\nZergabidea plataforma berria Gipuzkoako Foru Ogasunaren laguntza programen plataforma bakarra izango da.\nBertan, zerga eredu guztiak sartuko dira pixkanaka, eta gaur erabiltzen diren sistemak ordezkatuko ditu (laguntza programa deskargatuak, mahaigaineko Zergabidea plataforma, formularioak eta abar).\nZerbitzu honen bidez, zergadunak prestatutako aitorpenak Ogasunean aurkeztu ahal izango dira.\nPlataforma berrian, aurkezpen telematikorako hiru modu daude:\nZuzenean prestaketa gunetik aurkeztu, fitxategiak norberaren ordenagailuan gorde beharrik gabe. Horretarako, ziurtagiri elektronikoaren bidez edo pasahitz operatiboaren bidez sartu behar da, salbu eta kontraste datuaren bidez aurkeztu daitezkeen eredu batzuen kasuan.\nPlataformaz besteko aplikazioen bidez lortutako fitxategiak aurkeztu.\nAukera ematen duten eredu batzuetan, laguntza bidez prestatu ahal izango da aitorpenaren zirriborroa eta, ondoren, aitorpena paperean inprimatu ahal izango da, gero aurkezteko.\nZerbitzu honen bidez, mota guztietako idazkiak aurkeztu ahal izango dira Ogasunean.\nZergabidea plataforma berrian, mota guztietako idazkiak prestatu eta aurkeztu ahal izango dira, zerga kudeaketako zerbitzuei zuzenduak direnean: eskaerak, errekurtsoak, alegazioak, errekerimenduen erantzunak...\nIdazkiak plataforman prestatuko dira, eta, behin bidaltzen bukatu ondoren, automatikoki erregistratuta geldituko dira Gipuzkoako Foru Aldundiaren erregistro elektronikoan.\nZer zerga sartuko dira Zergabidean?\nZergabidea plataforma berrian, indarrean dauden zerga eredu guztiak sartuko dira.\nEreduak pixkanaka sartzen joango dira, aldizkako ereduen 2018ko zerga egutegiaren arabera, hau da: hilean behin aurkeztekoak diren zergetatik hasiko da, hiru hilabetean behin aurkeztekoak direnekin jarraituko da, eta abar. Azkenik, 2019ko urtarrilean eredu informatiboak sartzen bukatuko da.\nAldizkakoak ez diren ereduak aldizkako ereduen ezarpen aldian sartzen joango dira. Behar bezala jakinaraziko da plataforman noiz sartzen diren.\nLehendik dauden ereduak\nJarduera ekonomikoen gaineko zerga (JEZ)\n840 eredua: jardueraren aitorpena\n841 eredua: jarduerari zeharka atxikitako lokalaren aitorpena\n842 eredua: eragiketa bolumenaren zenbatekoaren komunikazioa\n810 eredua: Telekomunikazioetako enpresen hiru hilabeteko aitorpen-likidazioa\n890 eredua: Telecomunikazioetako Operadoreak. Behin betiko aitorpen-likidazioa\nErrenta aitorpenaren simulatzailea (109)\nAberastasun aitorpenaren simulatzailea (714)\n109 eredua: PFEZ\n714 eredua: Aberastasunaren eta fortuna handien gaineko zerga\n136 eredua: Loteria eta apustu jakin batzuetako sarien gaineko karga berezia. Autolikidazioa.\nAtxikipenen eta konturako sarreren autolikidazioak\n110 eredua: lan etekinen, jarduera ekonomikoen etekinen eta sarien gaineko atxikipenak eta konturako sarrerak. Hiruhileko autolikodazioa\n111 eredua: lan etekinen, jarduera ekonomikoen etekinen eta sarien gaineko atxikipenak eta konturako sarrerak. Hileko autolikidazioa\n115 eredua: hiri ondasun higiezinen errentamendutik datozen etekinen gaineko atxikipenak eta konturako sarrerak. Aitorpena-ordainketa agiria\n117 eredua: errenten edo ondare irabazien gaineko atxikipenen eta konturako sarreren autolikidazioa: inbertsio kolektiboko erakundeen kapitala edo ondarea ordezkatzen duten akzio eta partaidetzen eskualdaketa edo itzulketa. Konturako ordainketa\n123 eredua: errenten eta kapital higigarriaren etekinen gainean egindako atxikipenak eta konturako sarrerak. Autolikidazioa\n124 eredua: aktibo finantzarioak eskualdatu, amortizatu, berreskuratu, trukatu edo bihurtzeagatik lortutako errenten eta kapital higigarriaren etekinen gaineko atxikipenak eta konturako sarrerak. Autolikidazioa\n126 eredua: finantza erakundeetan zabaldutako kontuetatik, aktibo finantzarioetan oinarritutakoak barne, eratorritako errenten eta kapital higigarriaren etekinen gaineko atxikipenak eta konturako sarrerak. Aitorpen-likidazioa\n128 eredua: kapitalizazio eragiketetatik eta bizi edo elbarritasun aseguru kontratuetatik eratorritako errenten edo kapital higigarriaren etekinen atxikipenak eta konturako sarrerak. Autolikidazioa\n130 eredua: Errentako ordainketa zatikatuak\n202 eredua: Ordainketa Zatikatuak-Sozietateen gaineko zerga eta Ez-egoilarren Errentaren gaineko zerga\n222 eredua: Ordainketa Zatikatua-Sozietateen gaineko Zerga. Bateratze fiskaleko erregimena\n230 eredua: Loteria eta apustu jakin batzuetako sarien gainezko karga berezien atxikipenak eta konturako sarrerak. Autolikidazioa\nBalio erantsiaren gaineko zerga (BEZ)300 eredua: BEZ orokorra\n308 eredua: BEZa: Itzulketa eskaera\n309 eredua: BEZ: Aldizkakoa ez den aitorpen-likidazioa\n310 eredua: BEZaren hiruhileko aitorpen-likidazioa. Erregimen Erraztua\n320 eredua: BEZaren hileko autolikidazioa. Enpresa handiak\n322 eredua: entitate taldea. Banakako eredua\n330 eredua: hileko autolikidazioa. Hileko itzulketen erregistroa\n341 eredua: nekazaritza, abeltzaintza eta arrantza araubide bereziko konpentsazioen eskaera\n353 eredua: entitate taldea. Eredu bateratua\n370 eredua: BEZaren hiruhileko aitorpen-likidazioa. Erregimen orokorra eta erraztua\n952 eredua: zerga oinarriaren aldaketaren komunikazioa. Hartzekoduna\n95B eredua: faktura zuzentzaileak jaso izanaren komunikazioa. Hartzailea\nEz-egoiliarren errenta (EEEZ)\n213 eredua: entitate ez-egoiliarren ondasun higiezinen gaineko karga berezia\n216 eredua: establezimendu iraunkorrik gabeko ez-egoiliarrek lortutako errenten gaineko atxikipenak eta konturako sarrerak. Aitorpen-likidazioa\n40E eredua: Jokoaren gaineko zerga. Bingo elektronikoa\n763 eredua: Joko jarduerak (urtekoak eta urte anitzekoak)\nZerga bereziak (ZB)\n512 eredua: hidrokarburoen gaineko zerga. 2. tarifako produktuen hartzaileen urteko zerrenda\n596 eredua: egindako eragiketen urteko laburpena. Ikatzaren gaineko zerga\nZer ekitalditako ereduak sartuko diren\nEreduak pixkanaka sartzen joango dira, aldizkako ereduen 2018ko zerga egutegiaren arabera.\nIndarrean dagoen ekitaldiko ereduak sartuko dira, eta, epez kanpoko aurkezpenen kudeaketa errazteko, aurreko lehen ekitaldiko eredua ereduak ere txertatuko dira plataforman.\nGainerako ekitaldiak egungo sistemak erabilita prestatzen eta aurkezten jarraitu beharko da.\nZer idazki sartuko dira Zergabidean?\nZergabidea plataforma berritik, zerga kudeaketako zerbitzuetara zuzendutako edozein idazki mota aurkeztu ahal izango da: eskaerak, errekurtsoak, alegazioak, errekerimenduen erantzuna...\nIdatziak plataforman prestatuko dira, eta, behin bidaltzen bukatu ondoren, automatikoki erregistratuta geldituko dira Gipuzkoako Foru Aldundiaren erregistro elektronikoan.\nHonela sailkatuta daude idazkiak:\nZerga bakoitzari dagokionez, berariazko idazkiak prestatu ahal izango dira sailkapen talde bakoitzean.\nBidegabeko sarrerak itzultzeko eskaera\nAitorpena zuzentzeko eskaera\nBerandutze interesen eskaera\nEspedientearen kopien eskaera\nInformazio errekerimenduaren erantzuna\nAitorpena ez aurkezteagatik egindako errekerimenduaren erantzuna\nEgiaztapen prozeduraren erantzuna\nOfiziozko altaren aurkako alegazioak\nLikidazio proposamenaren aurkako alegazioak\nZehapen proposamenaren aurkako alegazioak\nBeste alegazio batzuk\nKuotaren likidazioaren aurkako errekurtsoa\nErrekarguen edo interesen aurkako errekurtsoa\nOrdainagiriaren aurkako errekurtsoa\nZehapenaren aurkako errekurtsoa\nKatastro balorazioaren aurkako errekurtsoa\nTranslated into eu_ES by ZERGABIDEA administratzailea on 2017/12/04 13:00


Asteburuan ezagutuko dugu udako kultur zikloaren egitaraua - Usurbil - Noaua.eus\nAsteburuan ezagutuko dugu udako kultur zikloaren egitaraua\nNoaua Aldizkaria 2021-06-02 10:18\nAste amaiera honetan plazaratu asmo dute antolatzaileek, ekainaren 11tik uztailaren 18ra izango dugun Usurbilgo Kultur Birari buruzko informazioa jasoko duen liburuxka.\nLabetik ateratzear dute; ezagutzear gara ekainaren 11tik uztailarekn 18ra luzatuko den Usurbilgo Kultur Bira orokorraren egitaraua. Antolatzaileek aste honen amaieran etxez etxe banatzea aurreikusia dute. Albiste honi atxikitako argazkian duzue iazko estreinako edizioaren harira kaleratu zuten liburuxka. Aurtengoa aipatu moduan eskuratzear gara; ekitaldiei buruzko xehetasunak edota informazio praktikoa tartekatuko ditu.\nAntolakuntzak NOAUA!ri aurreratu dionez, adin tarte guztiei zuzenduriko ekitaldiak izango dira; kontzertuak, bertso saioa, haurrentzako jarduerak, Herri Kirolen Eguna... Laster ezagutuko ditugu xehetasunak. Aipatu beharra dago, herriko sortzaile nahiz kirolarien alde antolakuntzak eginiko apustua. Etxekoen parte hartzea lehenetsi dute abiatzear den Kultur Biran.\nNeonaren kontzertua ere sarean\nGogoan izan bestalde, girotzen hasteko, iazko Kultur Biran grabatutako kontzertuak sareratzen hasiak dira antolatzaileak. Odolaren Mintzoa eta Ameba herriko taldeenak ikusgai dituzuela berri eman dizuegu egunotan. Azken orduotan, Neona taldearena (garai bateko Natali) ere zintzilikatu dute, Youtubeko "Usurbilgo Kultur Bira" orrialdean.\nKultur Birarako laguntzaileak beharko dituzte. Bolondres sarea osatu nahi dute, iaz bezala, aurtengo ekitaldietan ere osasun krisialdiaren harira ezarritako prebentzio arauak zorrotz betetzeko.\nIaz bezala, sarrerak usurbilkultura.eus plataforma bidez eskuratu ahalko ditugu. Txartelak arduraz kudeatzeko deia egin dute antolatzaileek.


IK4-IDEKOk Antxon López Usoz presidente izendatu du - SPRI\nIK4-IDEKOk Antxon López Usoz presidente izendatu du\nLópez Usoz-ek lekukoa hartuko dio zuzendari nagusia izan den Iñigo Ucín-i\nAntxon López Usoz\nAntxon López Usoz, makina-erremintaren arloko Danobatgroup konpainiako Berrikuntza zuzendaria, Fabrikazio Aurreratuan espezializatutako IK4-IDEKO zentro teknologikoko presidente izendatu dute.\nHonenbestez, López Usoz-ek lekukoa hartuko dio azken bi urteotan fabrikazio-teknologien zentroko presidente izan den Iñigo Ucín Danobatgroup-eko zuzendari nagusiari.\nPresidente berriak Danobat-en egin du bere karrera profesionalaren zati handi bat, eta besteak beste, IK4-IDEKOko eta tren-industrian espezializatuta dagoen Danobat Railway Systems enpresako zuzendari gerentea izan da.\nLópez Usoz-ek ahalegin berezia egingo du I+G+b arloko proiektuen emaitzak merkatura zuzendutako produktuetan aplika daitezen, eta bere helburua, zentro teknologikoak Fabrikazio Aurreratuaren arloko erreferentzia izaten jarraitzearen alde lan egitea da.\nHorrez gain, Makina-Erremintako Fabrikatzaileen Elkarteko (AFM) gaur egungo presidentea den López Usoz-ek bere gain hartu du, Euskadiko 2020rako Zientzia, Teknologia eta Berrikuntza Plan berriko lan-esparruarekin batera jardunean jarraitzeko konpromisoa. Zehazkiago esanda, Fabrikazio Aurreratuarekin lotutako alderdiak RIS3 arautegiarekin lerrokatzea izango du ardatz.


Joseba Sarrionandia Iurretara itzuli da lau hamarkadaren ostean – KULTUR SHAREA\n(Egilea: Jone Guenetxea. Elkarrizketa Anbotoren webgunetik hartu dugu Creative Commons lizentziari esker)\nIdazle iurretarra bere gertukoak eta etxekoak bisitatzera etorri da.\n41 urteko erbestealdiaren ondoren, Joseba Sarrionandia Iurretara bueltatu da. Diskrezioz bueltatu gura zuen, hedabideetan eta halakoetan agertu barik. Baina albistea bolo-bolo zabaldu da eta ANBOTOgaz batu da. Sare sozialen eta mugikorren sasoian, ‘Sarri’ oharkabean pasatzea ezinezkoa da, maskara ipinita izan arren. Idazle iurretarra bere sorlekura itzuli da. Gertu eta urrun ibili da beti, bere sorterria nekez uzten baitu sustraiak han dituenak.\nIurreta Durango zen sasoikoa naiz. Ez nuen Ertzaintza ezagutzen, ETB ere ez dut sekula zuzenean ikusi, harrituta nago hainbeste errotondagaz… Oso diferentea da dena. Antzina ehun urtean aldatzen ziren gauzak, gure belaunaldian hamar urtean. Eta ea ikusten dugun datorrena, munduko bizimodua abiadura handian doa.\nHizkuntzen Ondare babesari eta horien Sustapenari buruzko Legearen kontrako helegitea jarri dute


Irailak 3-14: Desertifikazioari buruzko NBEren biltzarra. Madril\nIrailaren 3tik 14ra, 191 herrialdetako ordezkariak bildu dira Madrilen, Aldeen Biltzarreko VIII. Bilkura-aldian, Desertifikazioari aurre egiteko Nazio Batuen Konbentzioan (CP-8). Datozen hamar urteetarako plan estrategikoa prestatzea izan da biltzar horren xede nagusia; desertifikazioak eragiten dituen ingurumen-erronkak aintzat hartuko dituen plan estrategiko bat garatzea, hain zuzen ere.\nAlde horretatik, biltzarrak iraungo duen 12 egunetan, gosetea, pobrezia eta migrazio-mugimenduak izango dituzte aztergai, besteak beste.\nDesertifikazioari buruzko NBEren Konbentzioko Idazkaritzak honako hau nabarmendu du: desertifikazioak Lurreko lurzoruaren %41i eragiten dio, eta, bertan, 2 mila milioi lagun bizi dira.\nHorrez gain, lurralde horietako biztanle gehienak garapen-bideko herrialdeetan daude eta pobrezian bizi dira.\nAfrika da desertifikazioa gehien pairatzen duen kontinentea. Hala ere, Europako hego-mendebaldean orain dela gutxi izandako lehorteek eta suteek frogatzen dute desertifikazioa arazo globala dela; hala azpimarratu du NBEk.\nNazio Batuen Unibertsitateak orain dela gutxi egindako txosten batek aditzera eman duenez, datozen 10 urteetan baliteke 50 milioi pertsonak emigratu behar izatea, hain zuzen ere, bizibidea arriskuan ikusten dutelako. Hori dela eta, dokumentu horrek herrialdeei ekintza eraginkorrak sustatzeko proposatzen die.\nDesertifikazioari aurre egiteko Nazio Batuen Konbentzioa\nUNESCO eta desertifikazioa\nWeb gunea: http://www.unesco.org/mab/ecosyst/drylands.shtml\nEl Correo de la UNESCO aldizkaria. 2006ko ekainak: http://portal.unesco.org/es/ev.php-URL_ID=33055&URL_DO=DO_TOPIC&URL_SECTION=201.html


Diputazioak 95,5 milioi erabiliko ditu ekonomia suspertzeko - Bizkaiko Hitza\nDiputazioak 95,5 milioi erabiliko ditu ekonomia suspertzeko\n2020, maiatzak 01 Albisteak, Bizkaia, Ekonomia 443\n“Osasun larrialdian gaude oraindik. Pertsona nagusiengan eta egoitzetan daukagu gure arreta. Baina, txarrena igarota, ekonomian ere ardura jarri behar dugu”. Unai Rementeria Bizkaiko ahaldun nagusiak koronabirusaren krisiak eragindako ondorio ekonomikoei aurre egiteko Bizkaia Aurrera plana aurkeztu du. Ondoren beste neurri eta erabaki batzuk hartuko dituztela esan du, hurrengo hilabeteetako bilakaera ekonomikoaren arabera. Maiatzaren 11n ipiniko da martxan, eta abenduaren 31ra arte egongo da indarrean.\nKrisiari aurre egiteko, foru sailek aurtengo aurrekontuan erabilgarri dutenetik 12 milioi euroren erabilera aldatu da. Plan honekin beste 30 milioi euro gehitu dira dozena bat neurri ekonomiko garatzeko: hori da Bizkaia Aurrera plana. Zuzeneko inbertsio horrez gain, 53,5 milioi euroko zerga pizgarri berriak onartu dira. Diputazioaren kalkuluen arabera, inbertitutako euro bakoitzak zazpi euroko eragin ekonomikoa izango du. Hala, osotara, diputazioak hartuko dituen neurriek 95,5 milioi euroko gehieneko kostua izango dute aldundiaren diru kutxarentzat, zuzeneko inbertsioaren eta zerga arintzeen artean. 672 milioi euroren eragin ekonomikoa sortzea espero da. Hori krisiaren lehen astean hartutako zerga neurrien bidez lurraldeko ekonomian sartutako 538 milioi euroko likideziari gehitu behar zaiola esan du Rementeriak. Beraz, guztira, 1.210 milioi euro mugiaraziko dira lurraldeko ekonomian urtea amaitu arte.\nMartxoaren 14tik 5.373 pertsonak galdu dute lana Bizkaian; 15.343 autonomok eta 3.347 enpresak negozioa itxi behar izan dute; eta enplegua aldi baterako erregulatzeko espedientearekin beste 60.044 bizkaitar daude. “Horiek guztiek laguntza behar dute, eta aldundia prest dago”.\nBaina bizkaitarren konpromisoa ere beharko dela ohartarazi du: “Ekonomia berreskuratzea gure esku dago, neurri handi batean; bizkaitar bakoitzaren esku”. Tokiko merkataritzara eta ostalaritzara jotzeko eta tokiko produktuak kontsumitzeko eskatu du; lehen bidaia Bizkaiko landetxe edo hoteletan ostatu hartuta egiteko, eta etxeko obrak Bizkaiko profesionalekin egiteko.


Egile berrientzako euskarazko literatur lehiaketan parte-hartzeak gora egin du 30 lanekin - euskalerria.eus\nEgile berrientzako euskarazko literatur lehiaketan parte-hartzeak gora egin du 30 lanekin\nEuskalerria Irratia 2017-12-07 08:52 kultura Nafarroa\nEpaimahaia osatzen dute Itziar Diez de Ultzurrun itzultzaileak, Irati Jimenez idazleak eta Jon Abril kultur teknikari eta bertso-saioetako epaimahaikideak.\nIruñeko Udalak 30 lan jaso ditu Egile berrientzako euskarazko XXVII. Literatur Lehiaketan. Lehiaketan hiru modalitate daude: poesia, narrazioa eta bertso-paperak (bertsoak idatzita aurkeztu behar dira, bertsolaritzaren formazko arauekin bat). 30 lan horietako 13 poesiakoak dira, 11, narraziokoak, eta 6, bertso-paperak. Iaz 26 lan aurkeztu ziren, aurreko deialdietako kopuruen antzekoa: 2015ean 30 lan aurkeztu ziren, eta 2013an, 27 (2014an ez zen deialdirik egin). Julio Soto bertso-paperetan, Iban Garro poesian eta Ander Pérez narrazio laburrean; horra iazko irabazleak.\nHiru sari banatuko dira modalitate bakoitzeko, eta lau aipamen, aurkeztutako lan guztien artean. Lehen sariek 2.500 euro joko dute; bigarrenek, 1.000 euro, eta hirugarrenek, 500 euro. Lau aipamenek 250 euroko saria dute, aipamen bakoitzeko. Sariak ex-aequo eman ahalko zaizkie zenbait lani, halako eran non saria egile horien artean hainbanatuko baita.\nLehiaketara aurkezten ahal ziren idazle nafarrak edo helbidea Nafarroan finkaturik dutenak. Egile bakoitzak lan bakarra aurkeztu zezakeen modalitate bakoitzeko; gai librekoa, euskaraz idatzita eta jatorrizkoa. Haien izenpean literatur liburu bat baino gehiago argitaratu duten egileek ezin izan dute parte hartu. Eta lehiaketa honetako aurreko bi edizioetan modalitate jakin batean lehen saria jaso zutenak ezin ziren berriz ere modalitate horretara aurkeztu.\nAdituek osatutako epaimahaia\nKultura eta Hezkuntzako zinegotzi ordezkari Maider Beloki izango da epaimahaiburua, eta Itziar Diez de Ultzurrun itzultzailea, Irati Jimenez idazlea eta Jon Abril kultur teknikaria, epaimahaikideak. Udaleko Euskara koordinatzaile Iñaki Azkona izango da idazkaria.\nIrati Jiménez Uriarte idazle eta kazetaria Ikus-entzunezko Komunikazioan lizentziaduna da, eta kazetari aritu da prentsa, telebista eta irratian. Nabarra aldizkariaren zuzendari izan zen, eta komunikazio-aholkularitzan eta Interneterako edukien sorkuntzan espezializatu da. Haren lehenengo eleberriarekin –Bat, bi, Manchester (2006)– eleberri laburrekoAugustin Zubikarai saria eskuratu zuen, eta Nora ez dakizun hori (2009) nobelarekin, Igartza literatur saria. Horrez gain, euskarazko ipuin onenari saria eman zioten, 2008an, Donostia Hiria sarietan.


Osasun Publikoa Araban | Arabako Aralar\nOsasun Publikoa Araban\nJune 16, 2010, 1:57 pm\nFiled under: Uncategorized | Tags: Araba, Aralar, macro hospital, osakidetza, Santiago, Tercer hospital, Txagorritxu\n“Euskal gizartearen zerbitzurako aldaketa demokratikorako oinarriak” izenburuko dokumentuan Gasteizen ospitale berri bat sustatzeaz eta daudenak berregituratzeaz hitz egiten da. PPk “eta nireaz, zer?” klausula hainbeste erabiltzearekin Eusko Jaurlaritzaren jarduna bahituta dagoela esan daiteke. Presioen aurrean makurtuta, Bengoa sailburuak hirugarren ospitalea egiteko bere proiektua aurkeztu zuen, 2010eko martxoaren amaieran; berez, Txagorritxuko ospitalea handitzean eta Santiago ospitalea gaixo kronikoen zentroa bihurtzean datza proiektu hori. Langileen plantila indartzeko plangintza edo osasun premien mapa egin gabe aurkeztu zuten proiektua. Azken puntu horren inguruko eskaera egin zuen Aralarren legebiltzar taldeak, eta gainontzeko alderdiek onartu egin zuten.\nOrain arte azaldutakoari, Arabako osaera berezia eta hiriburuan ospitale nagusirik ez izatea gaineratu behar zaio. Arabako landa eremuan larrialdietarako zerbitzuak ezartzeko eskaerak gero eta gehiago dira, eta inguru horretan ohiko aldarrikapena da jada. Gasteizen bizi ez diren herritarren eskubideak ez dira ahaztu behar. Langileen eskubideen mailan, makro-ospitale batetaz hitz egitea amarru bat da, zerbitzu publikoak ahultzeko asmoa ezkutatzen duelako. Itxura guztien arabera, Osakidetzak lanpostuak murrizteko asmoa dauka, ikuspegi ekonomiko huts batetik begiratuta gaiari.\nBestalde, gure erakundeek euskal osasun publikoko zerbitzuak kanpora ateratzeko eta pribatizatzeko borondatea erabat salagarria da. Auzoz auzo osasun etxeak ezartzeko eredua egokia iruditzen zaigu, nahiz eta beti hobetu daitezkeen gauzak. Dena dela, egunerokoan gaixoei arreta modu hurbiletik eskaintzeko abiapuntu interesgarria iruditzen zaigu, era horretara herritarrei arreta hurbilagoa eta humanoagoa eskaintzen zaielako.\nGasteizeko osasun edo ospitale mapan egindako edozein aldaketek eragin zuzena izango du Araba osoan. Horregatik, ezinbestekoa iruditzen zaigu osasun zerbitzuen eta premien mapa prestatzea, Euskal Osasun Publikoko langileen iritzia aintzat hartuta.\nEra berean, osasun arloko sektore planak modu etengabean egitea egokia iruditzen zaigu, horren bitartez eguneroko kudeaketan hobekuntzak ezartzeko eta politika publiko errealista eta serioak ezartzeko, herritarrei kalitatezko Osasun Publikoa eskaintzeko helburuarekin. Osasun arloko zerbitzuen eta premien mapa behin izan eta gero, egun dauden zerbitzuetan hobekuntzak modu zehatzean zehaztu ahal izango dira edo egun bete gabe dauden osasun arloko beharrak betetzeko zerbitzu berriak ezarri ahal izango dira. Halaber, eta egun dauden baliabide ekonomikoak kontuan izanda, ezarritako helburuak eta dauden premiei modu egokiagoan aurre egin ahal izango zaie.\nDena dela, Santiago Ospitaleko instalazio guztiak edo batzuk ezabatzea ez da alternatiba aproposa osasun arreta hobetzeko ezta azken urteetan osasun arreta hobetzeko egin diren inbertsioak modu eraginkorrean baliatzeko. Era berean, egiten den edozein aldaketak langileen baldintzak mantentzea ekarri behar du berarekin, edo bestela, baldintzen hobekuntza, herritarrei eskaintzen zaion arreta kalitatezkoa izateko. Zentzu horretan, osasun arreta publikoa izatea bermatzea ezinbestekoa dela deritzogu, azpikontratazioa eta zerbitzuak kanporatzea edota pribatizatzea saihestuz.\nAralar ez dago Gasteizen ospitale berria egitearen aurka. Zerbitzuen eta premien mapatik ondorioztatzen bada azpiegitura berri batek herritarrei zerbitzu hobea eskaintzea ekarriko duela, Aralarrek hirugarren ospitalea eraikitzearen alde egingo du.\nGastezein hainbat inguru apropos daude hirugarren ospitale hori egiteko: Salburua auzoa, hiriko hego-ekialdetik Txagorritxura edo erdigunera sartzeko dauden arazoak ezabatuko lirateke horrela, gainera; era berean, Arabako landa eremuei larrialditako osasun zerbitzua eskaintzea erraztuko luke, hiriko saihesbideetatik sarbide zuzenak egitea posible izango delako.\nAralarrek jendaurrean aurkezten ditu hausnarketa hauek eta jarrera hau, gizartean eztabaida zabala irekitzeko eta herritarren partehartzerako eremu aproposak sustatzeko asmoarekin, era horretara osasun zerbitzu publikoa eta kalitatezkoa egonkortzeko helburuarekin.\nInformazio gehiago hemen: OSASUN PUBLIKOA ARABAN


30eko greba orokorra prestatzeko batzarra, Lezon - Oarsoaldeko Hitza : Oarsoaldeko Hitza\n30eko greba orokorra prestatzeko batzarra, Lezon\nHilaren 20an izango da batzarra. 21 eta 28an auto karabanak egingo dituzte, eta 22an, hitzaldia.\nGrebaren kartel orokorra.\nUrtarrilaren 30erako lan, pentsio eta bizitza duina aldarrikatzeko greba orokor deialdia egin dute Euskal Herriko hainbat eragilek. Lezon gaia lantzeko antolatzen ari dira. Horri begira, batzarra egingo dute hilaren 20an (astelehena) 18:30ean Kultura Aretoan. Hilaren 30ean herrian egingo direnak prestatzeko batzarra izango da, besteak beste. Baina aurreratu dutenez, besteak beste, eguerdian Donostian egingo den manifestaziora joateko deialdia egingo dute Lezotik.\nBaina greba egunaren aurretik, Lezon antolatu dituzte ekitaldiak. Horrela, hilaren 21ean eta 28an auto karabanak egingo dituzte herritik, 18:00etan Plazetatik hasita. 22an, berriz, hitzaldia: Miguel Angel Barcenillasek pentsiodunen borroken gaineko solasaldia emango du, 19:00etan, Kultura Aretoan.\nOndoko estekan klikatuz gero, grebarako eskaera orokorren zerrenda ikus daiteke: Urtarrilaren 30eko greba orokorraren arrazoien zerrenda (PDF artxiboa da).


KATU HEGODUNA - eBook - Laie\nKATU HEGODUNA (edición digital)\nJOSEBA LARRATXE :\tYURRE UGARTE :\tYURRE UGARTE ¦JOSEBA LARRATXE\nParisko Morrison kafetegiko bezeroen artean ezaguna da Sutsu izeneko katu hegoduna. Ordea, Sutsu desagertu egin da Karen jabeak katua antzutzera eraman behar duen egunean hain justu. Sutsuren bila dabilela, bezeroa den Gregory Louvre Museoko langileari leporatu nahi dio Karenek katuaren desagerpena. Ustekabekoak suertatuko dira baina: Gregory obsesio beteak bizi baitu eta katu orori misterioa badario, are gehiago Sutsu katu hegodunari. Zu ere, irakurle, Katu Hegodunaren bitartez, misterioak harrapatuko zaitu. *Todos nuestros productos incluyen el IVA, ampliar información\totros libros del autor


Oiartzungo plazan, kamera aurrean dantzan : Oarsoaldeko Hitza\nOiartzungo plazan, kamera aurrean dantzan\nOiartzungo plazan grabazioa egiten ari dira. Dantzariak daude bertan, eta HITZAk jakin ahal izan duenez, Hamaika Gara dinamikarekin harremana du.\nOiartzungo Done Eztebe plaza dantzatoki bilakatu da gaur. Hainbat grabazio egiten ari dira bertan, dantzarienak. HITZAk jakin ahal izan duenez, Hamaika Gara dinamikarekin harremana du egiten ari direna, udaberriarekin zerikusia du, eta asteburuan zabaltzeko asmo dute. Dantzari ezagun bat ibili da, gainera, herrian: Garazi Etxaburu. Askoz gehiago ezin esan.\nIkusi beharko asteburuan Oiartzunen zer eta zertarako egin duten zehazki, sare sozialen bidez. Adi egon #hamaikagara traolari.


Ainhoa Mariezkurrenaren bloga - Erratza gainean\nHasiera » Ainhoa Mariezkurrenaren bloga - Erratza gainean\n2016-03-23 // Sailkatu gabea // 2 iruzkin\nJulia Martinez Yael kinesiologo urnietarra elkarrizketatu nuen aste honetako astekarirako. Paperean azaltzen direnez gain, hona kontatu zizkigun datu eta bitxikeria guztiak: emozioak, gaixotasunak, energia, burujabetza, kontzientzia, medikuntza, jakinduria, landareak… Nola ulertzen du gorputza kinesologa batek? Gorputza ez da soilik atal fisikoa, ikuspuntu globalago batetik begiratu behar diogu. Karrozeria garela uste dugu, baina hura ez da mugitzen kable edo bateriarik ez badu. Gorputzaren kable edo bateria horiek arlo energetikoak...\n2020-07-15 // Sailkatu gabea // Iruzkinik ez\nGehiegizko garrantzia ematen zaie, nire ustez, hauteskundeei. Hainbestekoa da, jendea iraultzaile sentitzen dela botoa emateagatik. Egun hauetan, hainbeste komentario ilun abstentzioari. Hainbeste gorroto abstenitu denari. Nori ari zarete eskatzen, baina, botoa? Justu kritikatuena denari? Sistemak kanporatzen duen horri? Seinalatzen duzuenari? Epaitzen? Kontrolatu nahi duzuenari? Horiei eskatzen ari zarete botoa? Eta nori ematea; alboan uzten duen alderdiari? Mugak baino jartzen ez dizkionari? Traidore izendatzen dienari? Zentzurik ba al du...\n2018-11-29 // Sailkatu gabea // Iruzkinik ez\nMunduko animalia eta haur guztiek instintoz uzten diote jateari gaixo daudenean. Baraua fisikoki, mentalki eta espiritualki garbitzeko erabili da, beraz, betidanik. Elikagaiek sendatze prozesuan indartu egiten gaituzte eta gaixotasunean ahuldu. Hala dio Karmelo Bizkarrak, medikuntza higienistan adituak. “Gosea joan egiten zaio elikagairik absorbitu nahi ez duen gorputzari. Gaixo dagoenean ez du jaso nahi, garbitu baizik”. Andia mendilerroan dagoen Zuhaizpe Osasun Zentroa darama Bizkarrak. Fisikoki eta emozionalki sendatzeko eta...\n2018-03-29 // Sailkatu gabea // Iruzkinik ez\nRei; unibertsoa eta Ki; energia, unibertsoko energia, alegia. Izen hori hartzen du eskuen bitartez energia gorputzera transmititzea helburu duen terapiak, desorekan dagoena orekatzeko. Medikuntza forma hau Japonetik dator, Mikao Usui budistak garatu zuen 1922.urtean. Gorputz fisiko zein energetikoak orekatzea du helburu. Izan ere, maila fisikoa, emozionala, espirituala eta mentala orekatzen dituela diote adituek. Energia hori pertsonok garraiatzen dugu terapia honetan, kanalizatzaileak gara. Burutik sartu eta eskuetatik ateratzen dugu eta...\n2017-10-12 // Sailkatu gabea // Iruzkinik ez\nNola mantentzen da pertsona bat zutik? Hori da posturologiak aztertzen duena. Zapaltzeko, ikusteko, entzuteko edota murtxikatzeko moduek gorputz baten postura alda dezakete, garunera informazio desegokia bidali eta bestelako min eta sintomak sortuz. Jatorri bakoitzak soluzio bat dauka. Gorputz-jarrerari lotutako akatsa begietatik, oinetatik, ahotik edo belarrietatik etor daiteke, gorputz atal horietatik bidaltzen baitiogu informazioa garunari. Informazioa egokia edo desegokia izan daiteke; esaterako, begi bat alferra eta bestea indartsua...\n2017-09-07 // Sailkatu gabea // Iruzkinik ez\nJantziek eta janzkerak gauza asko erakusten dute norberaz. Nolakoak gara, ordea, guztiok berdin janzten garenean? Irati Salsamendi Lozanok erantzun dio galderari, Jantzigintza eta Patroigintza ikasten ari den donostiarrak. Moda, manipulazioa eta interesak aipatu ditu, besteren artean. “Sistema oso batek egiten ditu modak eta gustuak”, dio Salsamendik: “Modaren alde sinbolikoa, tendentziak, kanon estetikoak eta kontsumoa, patriarkatuaren eta kapitalismoaren tresna boteretsua dira, interes batzuen baitan sortuak. Osagaion baturak sistema...\n2017-04-27 // Sailkatu gabea // Iruzkinik ez\n“Merkatuak gure uteroak alokairuan uzteko eskaintza ez dugu emakumeok sortu. Pertsona aberatsen eskariak sortzen du emakume txiroen eskaintzarako beharra”. Auziari ikuspuntu feministatik heldu dion EHUko Zuzenbide Fakultateko irakasle Arantza Camposen hitzak dira. Gestazio subrogatuak kontraesanak sortzen ditu jendartean. Emakumeen gorputzaren askatasuna edo erabilera, legala edo ilegala, negozioa, elkartasuna… Arantza Campos irakasleak ikuspuntu feministatik hitz egin digu, “emakumeen eta euren eskubideen...\nIlargia: biraka dabilen fenomenoa\n2017-03-24 // Sailkatu gabea // Iruzkinik ez\n“Bizitza modernoak itsu bilakatzen gaitu ilargiaren eraginen aurrean. Mitoa zena, zientziak frogatu du gerora. Izan ere, egunero ikus ditzakegu errealak diren efektuak gure bizitzetan”, dio Michel Gros idazle eta nekazariak. Egunero ikusten dugu ilargia, baina ezagutzen al dugu? Ilargiak Lurrari eragiten diola erakusten duten frogak ardatz, Ilargiaren Egutegia osatu dute Alkartasuna Kooperatibak, ENEEK Nekazaritza eta Elikadura Ekologikoaren Kontseiluak eta ARGIAk. “Lurra da guztiaren oinarri. Lurrak berak lantzen ditu ortuak eta...\n2017-02-28 // Sailkatu gabea // Iruzkinik ez\nNahia, Oihu eta Maray 17, 15 eta 12 urteko nerabeak dira. Arizkuren herrian (Nafarroa) bizi dira eta ez dira sekula medikuarengana joan. Gutxiago gaixotzen direlako ala gorputzaren sintomak ulertu eta konponbideak bilatzen dituztelako? Biak ala biak dira erantzun egokiak. Hala baieztatu digu hiru nerabeen amak, Xandra Ruiz Santamaria arizkurendarrak. “Harreman osasuntsua, elikadura garbia, atsedena eta bizitza aktiboa izatea ezinbestekoak dira gorputzen oreka lortzeko”, dio. Ezaugarri horietako baten hutsunea nabarituz gero gorputzak...\n2017-01-30 // Sailkatu gabea // Iruzkinik ez\nErrutinak betiko moduan jokatzera garamatza, zergatik eta nola bizi garen zalantzan jarri gabe. Hilekoa jaisten zaigunean jarraitu behar ditugun pausoak modu batean ematera ere ohitu gara. Zer da, ordea, baginan sartzen duguna? Zer ezkutatzen da? Tanpoiak eta konpresak erabili ohi ditugu hilekoa dugun emakumeok. Jendarteak, erlijioak, enpresek zein komunikabideek zuri eta garden –edo urdin– irudikatzen dute finean odola dena, emakume orok bizitzen duen prozesua desnaturalizatuz, isilean eraman beharreko lotsatzeko moduko zerbait ...\n2016-12-23 // Sailkatu gabea // Iruzkinik ez\n“Gordetzen den oro galtzen da, usteltzen da, itzaltzen da. Ematen den oro hazten da”. Mikel Markez abeslariaren hitzekin definitu du Ibon Agudok bere garapen pertsonala. Duela sei urte buruko isuria izan zuen Agudok. Gaur, gorputzaren kontrola hartuta, gaitasunak esploratzen eta esplotatzen dabil. 2010eko otsailaren 18a. Goizeko 8:45. Hala hasi du Agudok kontakizuna. “Seme-alabekin nengoen ikastolako autobusaren zain. Gaizki sentitzen hasi nintzen eta fuerte heldu nituen June eta Zuhaitzen eskuak. Ospitalean agertu nintzen ondoren....\n1 - 3123Hurrengoa»


Jon Txurrukak ez du jarraituko - Ordizia Rugby\nJon Txurrukak ez du jarraituko.\nJon Txurrukak ez du datorren denboraldian Ordizia Rugby Elkarteko kirol zuzendari postuan jarraituko. Jonek lau urte luzez jardun du lanean, klubaren alde bere onena ematen, baina orain pauso bat alde batera eman eta atseden hartzeko garaia iritsi zaio. Errugbiaren maitalea, zalantzarik gabe, klubeko gizona izan da, da eta izango da, eta horregatik Ordizia Rugby Elkarteak ez dio agur esaten, laster arte baizik.\nKluba jada uzten duen postua betetzeko lana ari da, eta aurrerago emango du horren berri.


Masai jendeak Kitengelako erraustegiari su eman eta suntsitu du Kenyan - Zero zabor\nHasiera » Afrika » Masai jendeak Kitengelako erraustegiari su eman eta suntsitu du Kenyan\nMasai jendeak Kitengelako erraustegiari su eman eta suntsitu du Kenyan\nAtalak: Afrika, Errausketa, Kitengela, Kutsadura\nKenyako Kitengelako erraustegiaren tximiniak herritarrek eraso baino lehen. (Argazkia: Joseph Jamenya)\n[Pello Zubiria Kamino] Ziento bat herritar haserretuk, masai etniakoak zenbait lekukoren arabera, martxoaren 16ko arratsaldean eraso eta su eman zioten Ekialdeko Afrikako erraustegi handienari, Kenyako Kitengelan ospitaleetatik eta beste leku askotatik bildutako hondakin arriskutsuak erretzen dituenari. Herritarren kexuak sarritan entzun izan dira, Kitengelako erraustegiak barreiatzen duen kutsadurak jendeak bezala animaliak kaltetzen dituela eta. 2013an protesten ondorioz agintariek itxi ere egin zuten aldi baterako.\nOraingoan, Nairobiko The Nation-ek kontatu duenez, kalte larriagoak eragin dituzte jende haserretuek, 2.000 milioi kenyar txelin (19 milioi euro inguru) kostako zaizkionak Environment and Commercial Consultancy konpainiari. Azienda hazkuntzatik bizi diren masai edo moran etniakoak ziren erasotzaileak, lekukoek Joseph Ngunjiri kazetariari esan diotenez: “100 baino gehiago ziren, tartean emakumeak ere bai, eta kotxe batzuetan iritsi dira. Gasolinaz betetako upelak zekartzaten, haiekin erre dute planta. Inguruko biztanle horiek esan zuten arazoa beren eskuz konpondu behar zutela, enpresak segitu duelako errausketa lanetan David Nkedianye gobernadoreak gelditzeko agindua emanda ere”. Erraustegiko langileek konpainiaren autoak hartuta ihes egin behar izan zuten, beren biziak salbatzeko.\nLehendik ere izan dira eraso eta liskarrak Kitengelan, herritarrek protesta egin arren Nairobiko Gobernuaren Ingurumen agintariek errauste plantari baimena ematen ziotelako. 2013ko urriko borroketan hainbat jende suertatu zen zaurituta. Baina konpainiak segitzen zuen erreketa lanekin, ondoko bideo honetan ageri denez. Inguruetako biztanleen ordezkariak kexu izan dira beti konpainiak erosita dauzkalako “Kenyako agintari ustelak”.


Irekia Eusko Jaurlaritza - Gobierno Vasco :: Atzerrian hizkuntza ikastaroak DBH eta Batxilergoko ikasleentzat\nAtzerrian hizkuntza ikastaroak DBH eta…\nEskaera-orria betetzeko epea irekita dago azaroaren 11ra arte\n2016ko udan izango dira ikastaroak, DBH eta Batxilergoko ikasleentzat.\nHezkuntza, Hizkuntza Politika eta Kultura sailak atzerrian ingelesa, frantsesa edo alemana ikasi nahi duten ikasleentzat 533 egonaldi antolatu ditu, 2016ko udarako, Erresuma Batuan, Irlandan, Frantzian edo Alemanian. Derrigorrezko Bigarren Hezkuntzako (DBH) 3. eta 4. mailetako eta Batxilergoko ikasleentzat dira ikastaroak. Eusko Jaurlaritzak 847.038 euro bideratu ditu ikastaro hauek antolatzeko.\n533 plaza horietako bat eskuratu nahi duten ikasleek bete beharreko baldintzak, honako hauek dira: aukeratutako hizkuntzan edo hizkuntzetan gutxienik 6,50 puntuko nota eskuratu izana aurreko ikasturtean, eta gainera, aurreko ikasturteko bataz besteko nota eta hautatutako hizkuntzan jasotako notaren arteko batuketan 15,50 puntu edo gehiago lortu izana. Bestetik, ikasleak eskatzen duen plazari dagokion hizkuntza ikasia izan behar du aurreko bi ikasturteetan. Gainera, ikasleak 2016an gehienez ere 19 urte bete ahal izango ditu.\nPlazen eskaera eredu normalizatuan egin beharko da. eta Instantzia betetzeko azken eguna azaroaren 11 izango da. Instantzia bete ondoren, ikasleek azaroaren 12ra arteko epea izango dute instantzia hori ikastetxean aurkezteko (idazkaritza ordutegia amaitu baino lehen).\nInstantzia normalizatua esteka honetan aurki daiteke:


Durangoko Azokako 54. edizioa ate joka! - 54. Durangoko Azoka - Kulturaren Plaza\nDurangoko Azokako 54. edizioa gaur hasiko DA! Abenduaren 8ra arte, kulturzaleek 200 ekitaldiz osatutako egitarauaz gozatu ahal izango dute, Azokako zazpi guneetan. Landako Gunean 264 erakusleiho izango dituzte, 405 nobedaderekin: 273 liburu, 91 disko, 16 aldizkari eta abar.\nGoiz osoan zehar, ikasleek disziplina ezberdinetako tailerretan parte hartzeko aukera izango dute: "Enkarguz" tailerra Ahotsenean (Andoni Egaña, Alberto de Abajo eta Xabier Zabalarekin); "Liburu bat egingo dut" tailerra Areto Nagusian (Euskal Editoreen Elkarteak antolatuta); "Soinu efektuak zinemagintzan" Irudienean (Pixelatuk eta Zineuskadik antolatuta), Moon konputagailu baten funtzionamendua ulertzeko mahai jolasa Kabi@n; euskal kantagintzaren transmisioa Plateruenan (Luhartz taldearekin); "Hitzik gabe gelditu ziren ipuinak" Saguganbaran; antzerkia sortzeko lehenengo urratsak Szenatokian (Karrika antzerki taldearen eskutik); kaligrafia tailerra (Arte eta Historia Museoan) eta kaligrama tailerra (Durangoko Bizenta Mogel Liburutegian).\nAreto Nagusian lehenengo aurkezpenekin hasiko dira 13:30etik aurrera, eta hainbat gai jorratuko dituzte: Kikarakada proiektua, EuskarAbentura 2020, Bizkaiko egoitzetako grebalarien testigantzak, Alex Txikon mendizalearen "Mundu bat motxilan" eta abar.\nIrudienean Ipar Euskal Herriko ekoizpenak izango dira protagonista: "Hiru uhinak" dokumentala, "Ito" fikziozko film labur kolektiboa, "Tantaka" websaila... Kabi@n proiektu oso interesgarri bi aurkeztuko dira: ZUT aldizkari digital multimedia eta IXA websaila alde batetik; eta bestetik Hirikilabs egitasmoa.\n54DAko inaugurazio ekitaldia 19:00etan izango da, Musika Eskolan. "Oparitarako" izeneko ekitaldia Kepa Errasti aktoreak gidatuko du, eta, bertan, Azokako ordezkari eta babesle publikoetako ordezkariek parte hartuko dute. Besteak beste, Eusko Jaurlaritzako Lehendakari Iñigo Urkullu, Durangoko alkate Ima Garrastatxu, Eusko Jaurlaritzako Kultura sailburu Bingen Zupiria, Eusko Legebiltzarreko presidente Bakartxo Tejeria, Bizkaiko Batzar Nagusietako presidente Ana Otadui, Bizkaiko Foru Aldundiko Gizarte Ekintzarako Foru diputatu Sergio Murillo eta Nafarroako Gobernuko Herritarrekiko Harremanetarako Departamentuko kontseilari Ana Ollo. Herri-mugimendu eta euskalgintzako kideak ere bertan izango dira.\nUrtero bezala, eguna Plateruenan amaituko dugu. Lehenengo gau honetan Arabako ska doinuak izango dira protagonista: ETS En Tol Sarmiento taldeak "Aukera berriak" lana aurkeztuko du (8 euro webgunean eta 10 euro txarteldegian).\nDurangoko Azokako antolakuntzak dei egiten die bisitariei garraio publikoa erabiltzeko Durangora etortzeko. Euskotrenek, adibidez, zerbitzu bereziak eskainiko ditu abenduaren 6an, 7an eta 8an:\nAutoa erabiltzekotan, azokazaleek doako autobus-zerbitzua izango dute Iurretako peaje alboko aparkalekuetatik Landako guneraino, 20 minutuko maiztasunarekin, goizeko 10:30etik 20:00ak arte.


Semena, depresio-kontrako naturala | Eingo al deu?\nSemena, depresio-kontrako naturala\nEmakumeen gorputzean droga psikoaktibo bezala jokatzen du semenak. Aldarte hobea izaten eta gaitasun kognitiboak garatzen laguntzen du. Espermaren onurak eboluzioaren ondorio direla uste dute zientzialariek.\nBiziak adimen sekretua ezkutatzen duela dirudi, biziraupena bermatzeko eta eboluzioak aurrera egiteko. Gizakiekin ere hala gertatu dela ematen du: semena droga psikoaktibo bilakatuz, emakumeek zoriontasunaren hazi hori jasotzeko beharra sentitzen dute.\nNew Yorkeko Estatuko Unibertsitateko ikertzaileak datu harrigarri batekin egin zuten topo 1990eko hamarkadan. Batera bizi diren emakume heterosexualak “McClintok efektua” (hilekoa sinkronizatzea) pairatzen dute eta bikote homosexualek, ordea, ez. Sinkronizazio hori, feromonen ondorio da. Zergatik, orduan, ezberdintasun hori? Ikertzaileek ezberdintasun bakarra aurkitu zuten: heterosexualen ugalketa organoetan semena aurkitu daiteke eta lesbianenetan, berriz, ez.\nEspermak emakumeen biologian eragina duten osagaiak dituela ondorioztatu zuten eta osagai horiek baginaren bidez xurgatzen direla. Horrela, sexu harremanak kondoiarekin egiten dituzten emakumeek eta kondoi gabe egiten dituztenek ez dute usain bera izaten; ez dituzte feromonak berdin igortzen.\nBagina leku ezin hobea da drogak hartzeko; izan ere, substantzia kimikoek odol-zirkulazio aparatura zuzeneko bidea dute. Semenak 50 substantzia kimiko baino gehiago ditu eta ez da harritzekoa substantzia horiek emakumearen biologian eragitea baginarekin kontaktuan jartzean. Aldartean eragin dezaketen kimikoak esperman aurkitu ditzakegu: kortisola (afektua handitzen du), estrona (aldartea hobetzen du), prolazitina (depresioaren kontrakoa da), axitozina (“maitasunaren hormona” bezala da ezaguna)…\nKategoria Bitxikeriak 17 urtarrila, 2012 egilea Alaitz Artozabal.\n← Krisialdiak sexuari ere eragiten dio Gaixotasuna ote da sexua gehiegi gustatzea? →\n1 thought on “Semena, depresio-kontrako naturala”


Baketik zentroak uste du "normalizaziorako mugarri" izango direla Legebiltzarrerako bozak | Euskal Herria | Berria.info\nIgandea, 2013ko maiatzak 19 - 19:53\nBaketik zentroak uste du "normalizaziorako mugarri" izango direla Legebiltzarrerako bozak\nBaketik zentroak, urte bateko gogoeta prozesua amaitu ondoren, bere ondorioak aurkeztuko ditu irailaren 29an.\nBerria.info 2012-08-31 - 18:54:18\nBaketik zentroaren esanetan, Eusko Legebiltzarrerako urriaren 21eko hauteskundeak "normalizaziorako mugarri" izango direla. Jonan Fernandez, Peio Sarasua eta Marina Goikoetxea ordezkariek agerraldia egin dute gaur Donostian; urte bateko gogoeta prozesuaren berri emateko. Fernandezek adierazi du urriaren 21eko bozen aurretik normalizazioa lortzea ez dela posible, "ilegalizazioen ondorioz". Gainera gizarteak trantsizio bati amaiera emateko beharra duela esan du; "zaharran hil eta berria jaio". Gogoeta prozesuaren emaitzak\nBaketik zentroak urte bateko gogoeta prozesua amaitu ondoren, bere ondorioak aurkeztuko ditu irailaren 29an Arantzazun (Oñati, Gipuzkoa). Baketik 2006ko urrian sortu zen. Bost urteko ibilbidearen ondoren, 2011ko urrian, urte bateko gogoeta-prozesua zabalduko zuela adierazi zuen, bere egitasmoa "birpentsatzeko eta berkokatzeko". Prozesuak bi erreferentzia handi ditu kontuan: alde batetik, ordura arte egindako ibilbidearen ebaluazioa; eta bestetik, testuinguru berrien eragina: krisia eta bakea.\nDatorren ikasteturteari begira Baketik-ek berrikuntzak jasoko ditu bere egitasmoan. Beti ere, aurreko lan-ardatzak sendotuz. Jarraipena izango duten ildoak lau dira funtsean: formazioa garapen pertsonalaren arloan; hezkuntza munduari eskainitako zerbitzuak, bakerako berradiskidetze eta bizikidetza prozesuari ekarriak, eta elkartasun proiektuekin jarraitzea. Berrikuntzei dagokionez, "pisuzkoak eta era askotakoak" izango direla adierazi du Baketik-ek; "egungo krisi orokorrari alternatiba gisa begiratzen dion proposamena aurkeztuko dugu". Baketik-en iritziz, bizikidetzan berradiskidetzea oso lan beharrezkoa da, "denbora pasatzen den heinean, horren beharra ahazten doalako". Gainera, egitasmo berriak gizarte eta garapen eredu berriak sustatzeko helburua izango duela adierazi du. Sarasua, Fernandez eta Goikoetxea, Donostian. / Gorka Rubio, ARP


Leixuri Arrizabalaga: "Gizarte honen pultsua berreskuratzea lehentasuna da EAJ-PNVrentzat"\nBizkaiko zerrendaburuak, horretarako, Enpleguaren eta Suspertze Ekonomikoaren aldeko akordio bat proposatu du, osasun-sistema, zerbitzu publikoak eta pertsona eta familia ahulenei laguntza bermatuko dien tresna gisa\n27 Ekaina | BBB\nLeixuri Arrizabalaga EAJ-PNVko Bizkaiko zerrendaburuak gaur arratsaldean Plentzian esan duenez, "gizarte honen pultsua berreskuratzeko unea da", Euskadik Covid-19ko pandemiaren ostean bizi dituen ondorio emozional, sozial eta ekonomiko larrien ostean. Horretarako, EAJ-PNVk "inbertsioan, industria aurreratuan, berrikuntzan, nazioartekotzean eta zerbitzu aurreratuen ekonomiaren laguntzan" oinarritutako Enpleguaren eta Suspertze Ekonomikoaren aldeko akordioaren alde egiten duela azaldu du. "Osasun sistema eta zerbitzu publikoak bermatzea tokatzen da; pertsona eta familia ahulenei laguntzea. Ekonomia suspertzea, enpresei laguntzea eta enplegua sortzea tokatzen da. EAJ-PNVren lehentasun nagusia da ", ziurtatu du.\nAkordio horrek 10.000 milioi euroko aurrekontua izango luke baliabideetan eta bere helburua langabezia tasa %10etik behera jaistea litzateke. "Emandako hitza bete dugu" eta "berriz ere gure hitza konprometitzen dugu". "Gure kontu publikoak saneatuta daude" superabita du 2017tik, eta zor publiko murritza, "Eta orain susperraldirako eta inbertsiorako tartea ematen digu. Koronabirusaren pandemia kolpe gogorra izan da, baina eginbeharrak eginda aurkitu gaitu ", gaineratu du.\nPlentziako El Astillero plazan gauzatu den ekitaldian, Itxaso Atutxa Bizkai Buru Batzarreko presidenteak ere hartu du hitza. Ehun bat alderdikideren babesa izan dute, erakundeetako eta alderdiko barne kargudunak, eta kanpaina atipiko eta garrantzitsu honetan parte hartu nahi izan dute.\nBere hitzaldian, Atutxak euskal autogobernua eta horren kudeaketa azpimarratu ditu, Iñigo Urkullu lehendakari eta berrautaketarako hautagaiaren gidaritzapean. "Azken hilabeteak oso gogorrak izan dira eta aurretik datorrena be gogorra izango da. Horregatik, EAJ-PNVk, beste behin ere, herriaren aurrean konpromisoa hartzen dau honetik be urtengo dogula. Zutik jarriko dogu herri hau", aurreratu du. Eta, horretarako, "autogobernua aldarrikatzen dogu". "Azkenengo 40 urteetan, hainbat egoera gogorrei aurrera egin dautsegu. Eta aurrera urten dogu autogobernu horren kudeaketa ona izan dalako, zintzoa eta erantzukizunez eroan daualako aurrera EAJ-PNVk", aldarrikatu du Bizkaiko ordezkari jeltzaleak. "Sarritan esaten digute Madrilera eskean goazela eta gure botoak geurea dan gauza baten alde ematen dogula. Eta egiten jarraituko dogu. EAJ-PNV ez badago Madrilen, ez dago Estatutua betetzerik”, agindu du. "Horregatik da hain garrantzitsua uztailaren 12an danok botoa emotera joan eta Eusko Jaurlaritza indartsu bat eratzea Madrilekin interlokutore garrantzitsu bat izateko. Horretarako eskatzen dogu botoa", ziurtatu du Atutxak.


Andereñoa. Orion jaio zen 1932ko abenduaren 20an. 2012ko maiatzaren 30an zendu zen.\nBere jaioterriko eskolan hasi zen ikasten Karmele Esnal eta 1939ra arte bertan aritu zen; 1940. urtean baina, familia Donostiara lekualdatzearekin batera, San Bartolome ikastetxea eduki zuen eskola gazte hark harik eta batxilergoa amaitu zuen arte. Handik, Arabako hiriburura abiatu zen 1947an irakasle ikasketen aurreneko bi urteak egiteko asmoz; Gasteiz utzita Donostiara itzuli zen 1950an eta karrera amaitu zuen bertan.\nIkasketak bukatu aurretik eduki zuen Esnalek lan munduarekin lehenengo hartu-emana, eskola partikularrak eman baitzituen hainbatetan. Gerora, 1953. urtearen bueltan, Ikastolen historian aski ezaguna den Elbira Zipitria ezagutu zuen; honek, Donostiako Alde Zaharrean zeukan ikastola, eta bertan aritzeko eskaerak hazten joatearekin, andereñoen beharra ikusi eta irakasleak hezten joan zen, praktikak egin zitzaten bere etxean hartuz. Aurrenekoak, Karmele Esnal bera eta Jone Forkada izan ziren.\nHezkuntzaren historia Euskal Herrian, ikastola : Elbira Zipitriaren biografiarako jakingaiak, ikastola Donostian 1942-1969 urte bitartean lanerako, Karmele Esnal elkarrizketatu zuen Xabier Aranburu Puentek 1986ko abenduan:\n"Magisteritzako karrera bukatu eta gero, 1952-53 urtean, nere lagun batek eta biok, Euskara genekienez gero, Elbira Zipitriarengana joatea pentsatu genuen, berarekin harremanetan jartzeko, eta bere eskutik euskal irakaskuntzan hasteko. Lehen aipatutako nere laguna Jone Forkada zen, gaur egun Txillardegiren emaztea dena. Elbira Zipitriak ikastola bere etxean zuen, Donostiako alde Zaharreko Fermin Calbeton kalean, 26. zenbakian, bere etxeko sala edo egongelan.\nElbira Zipitriarengana abiatu ginen, gu maistra ginela esanez eta ea berak gu lagundu nahi gintuen galdezka. Elbirak baietza eman zigun eta gogoz hartu gintuen.\nLehenengo kontaktu horretan konturatu ginen, garai haietan, ikastoletan jende gutxi zebilela."\nZipitriarekin hasitako bidea, bakarka jarraitu zuen 1955. Urtean Esnalek. Euskonews aldizkarian Ainara Iraeta Usabiagak Donostiako Ikastolen sorrera artikuluan andereñoaren hitzak jasotzen ditu:\n"Elbiraren ikastolan praktiketan ari nintzela, haur kopurua izugarri handitu zen eta ume guztiak ez ziren Donostiako Alde Zaharreko lokalean sartzen. Erdialdetik ume asko etortzen zirela ikusi genuen, beraz, Pedro Egaña kalean lokal bat alokatu eta zazpi ikaslerekin hasi nituen klaseak."\nBere kasa ikastola ireki zuenean, Zipitriak egin bezala, Esnalek ere hainbat andereño hartu zituen berean praktikak egin zitzaten. Zazpi ikaslerekin hasi bazen ere, azkar egin zuten zifrek gora eta 1958an Artzain Onaren plazara lekualdatu zuen ikastola. Bertan izan zen harik eta 1965ean Santo Tomas Lizeoan gela bat alokairuan utzi ziotenera arte; eta bere haurrei ez ezik, batxilergoko gazteei ere euskara irakasten zien. Baina ez zen lizeoarekin harremanak zituen aurreneko aldia, ikastetxe horretan irakasle tituluak behar zituztela eta, Karmele Esnalek 1963an berea utzi zien eta.\nLizeoa tokiz aldatu zen 1969an, eta eskaintza hedatzea erabaki zuten arduradunek; ordura arte batxilergoko eskolak eman baziren soilik, urte hartatik aurrera, eskolaurrea eta lehen hezkuntzak ere tokia izango zuten bertan. Modu horretan txertatu zen Karmele Esnal ofizialki lizeoaren baitan; orotara, 13 urtetan zehar egin zuen klandestinitatean lan. Jubilatu arte jardun zuen lizeoan, 1997ra arte.\nArlo pedagogikoaz gainera, 1960an Jarrai antzerki taldeko kideetariko bat zen, besteen artean, Ramon Saizarbitoria edota Xabier Leterekin batera. Hainbat lan ere argitaratu zituen oriotarrak, esate baterako Zeruko Argian Gazte Naiz sailean Maribeltz moduan sinatu zituen zenbait lan; itzulpen lanak egin zituen haurrei zuzendutako Panpin aldizkarian; edota Arrate Irratian ere astero irratsaio bat egiten zuen emakumeak ardatz hartuta.\nEuskaltzalea, Donostiako Bagera elkartearen sorreraren bultzatzaileetariko bat izan zen 1991an eta gerora, elkarte bereko Mintzalagun programako parte hartzailea.\nOhorezko euskaltzaina eta Euskal Idazleen Elkarteko ohorezko bazkidea da 1998tik. Gipuzkoako Aldundiak sorturiko Abbadia Saria eman zioten 1999an.